Q=5	C=2	SS=0	LS=0	PS=5	DC=0	LC=0	SD=0	BS=2	G0=34	G1=20	G2=7	DLID=az_RU	BODY=Јарадылыш 10 | Онлајн Мүгәддәс Китаб | Јени дүнја тәрҹүмәси\nХалгларын сијаһысы (1—32)\nЈафәсин нәсли (2—5)\nҺамын нәсли (6—20)\nНәмруд Јеһоваја гаршы чыхыр (8—12)\nСамын нәсли (21—31)\n10 Нуһун оғуллары Сам+, Һам вә Јафәсин тарихчәси беләдир. Дашгындан сонра онларын оғуллары олду.+ 2 Јафәсин оғуллары бунлар иди: Ҝүмәр+, Мәҹуҹ+, Мадај, Јавән, Тубал+, Мәшәг+ вә Тирас+. 3 Ҝүмәрин оғуллары бунлар иди: Әшкиназ+, Рифәт вә Түҹарма+. 4 Јавәнин оғуллары бунлар иди: Әлиша+, Таршиш+, Киттим+ вә Дуданим. 5 Адаларда* јашајанлар бунлардан төрәјиб дилинә, гәбиләсинә вә халгына ҝөрә ајрылараг өз өлкәләринә јајылдылар. 6 Һамын оғуллары бунлар иди: Куш, Мисраим*,+ Пут+ вә Кәнан+. 7 Кушун оғуллары бунлар иди: Сиба+, Һәвилә, Сәбтә, Рәһма+ вә Сәбтәкә. Рәһманын оғуллары Сәба вә Дидан иди. 8 Кушун Нәмруд адында оғлу олду. О, јер үзүндә илк гүдрәтли адам олду. 9 О, Јеһоваја гаршы чыхан ҝүҹлү овчу* иди. Буна ҝөрә дә халг арасында «Јеһоваја гаршы чыхан ҝүҹлү овчу Нәмрудун тајы» дејими јаранды. 10 Әввәлҹә онун сәлтәнәтинә Шинар+ дијарында олан Бабил+, Әрәк+, Аккад вә Гәлнә дахил иди. 11 Нәмруд бу дијардан чыхыб Ашшура+ ҝетди вә орада Нејнәваны*,+ Рәһбут-Ири, Кәлаһы 12 вә Нејнәва илә Кәлаһ арасында Рәсәни салды; бөјүк шәһәр будур*. 13 Мисраимин Лудим+, Әнамим, Ләһабим, Нәфтуһим+, 14 Патрусим+, Кәслуһим (филиштлиләр*+ ондан төрәјиб) вә Кәфтурим+ адында оғуллары олду. 15 Кәнанын оғуллары бунлар иди: илки Сидон+, Һет+, 16 һәмчинин јәбусиләр+, амориләр+, ҝиргашиләр, 17 һивиләр+, аргиләр, синиләр, 18 арвадиләр+, сәмариләр, һәмәсиләр+. Сонралар Кәнан гәбиләләри сәпәләниб јајылдылар. 19 Беләликлә, кәнаниләрин сәрһәди Сидондан Гәззә+ јахынлығындакы Гәрара+, Сәдума, Әмурәјә+, Адмаја вә Леша јахынлығындакы Сәбујимә+ гәдәр узанырды. 20 Бунлар өз гәбиләсинә, дилинә, өлкәсинә вә халгына ҝөрә бөлүнән Һам оғуллары иди. 21 Бөјүк оғул олан Јафәсин гардашы* Самын да өвладлары олду. О, бүтүн Абир+ оғулларынын әҹдадыдыр. 22 Самын оғуллары бунлар иди: Елам+, Ашшур+, Әрфәһсад+, Луд вә Арам+. 23 Арамын оғуллары бунлар иди: Уз, Һул, Гәтар вә Маш. 24 Әрфәһсадын Салеһ+, Салеһин Абир адында оғлу олду. 25 Абирин ики оғлу олду. Биринин ады Фалиг*+ иди, чүнки онун јашадығы вахтда јер* бөлүнмүшдү; гардашынын ады Гәһтан+ иди. 26 Гәһтанын Әлмудад, Сәлиф, Һазармавәд, Јарәһ+, 27 Һәдурам, Узал, Дигла, 28 Обал, Абимаил, Сәба, 29 Офир+, Һәвилә вә Јубаб адында оғуллары олду; бунларын һамысы Гәһтанын оғуллары иди. 30 Онларын јашадығы торпаглар Мисадан тутмуш Шәргдәки дағлыг бөлҝә олан Сәфара гәдәр узанырды. 31 Бунлар өз гәбиләсинә, дилинә, өлкәсинә вә халгына ҝөрә бөлүнән+ Сам оғуллары иди. 32 Нәслинә вә халгына ҝөрә бөлүнән Нуһ оғулларынын гәбиләләри бунлар иди. Дашгындан сонра јаранан вә јер үзүнә јајылан халглар онлардан төрәјиб.+\n^ Јахуд саһилјаны әразиләрдә.\n^ Мисирин ибраниҹә ады.\n^ Јахуд дөјүшчү.\n^ Диҝәр вариант: бунлар бирликдә бөјүк шәһәрдир.\n^ Диҝәр вариант: Јафәсин бөјүк гардашы.


Q=7	C=3	SS=0	LS=0	PS=7	DC=0	LC=0	SD=0	BS=1	G0=24	G1=14	G2=8	DLID=az_RU	BODY=Јарадылыш 13 | Онлајн Мүгәддәс Китаб | Јени дүнја тәрҹүмәси\nИбрам Кәнана гајыдыр (1—4)\nИбрамла Лут ајрылырлар (5—13)\nАллаһ Ибрама вәдини тәкрарлајыр (14—18)\n13 Бундан сонра Ибрам арвадыны вә саһиб олдуғу һәр шеји ҝөтүрүб, Лутла бир јердә Мисирдән Неҝевә+ ҝетди. 2 Ибрамын чохлу мал-гарасы, гызыл-ҝүмүшү вар иди.+ 3 О, дүшәрҝә сала-сала Неҝевдән Бејтелә доғру ирәлиләди вә ҝәлиб Бејтеллә Ај арасындакы әразијә,+ әввәлләр дүшәрҝә салдығы вә 4 гурбанҝаһ дүзәлтдији јерә чыхды. Орада Ибрам Јеһованын адыны чағырды*. 5 Ибрамла бирликдә олан Лутун да мал-гарасы, гојун-гузусу вә чадырлары вар иди. 6 Һәмин јер онларын бирликдә јашамасы үчүн дарлыг едирди; мал-мүлкләри о гәдәр чохалмышды ки, даһа бир јердә гала билмирдиләр. 7 Иш о јерә ҝәлиб чыхды ки, Ибрамын чобанлары илә Лутун чобанлары арасында мүбаһисә дүшдү. (О вахт һәмин торпагда кәнаниләр вә фәризиләр јашајырды.)+ 8 Онда Ибрам Лута+ деди: «Гој арамызда сөз-сөһбәт олмасын, нә мәнимлә сәнин аранда, нә дә чобанларымла чобанларын арасында, ахы биз гардашыг. 9 Бах, јердән чох јер вар. Ҝәл ајрылаг. Әҝәр сән сола ҝетсән, мән саға ҝедәрәм; сән саға ҝетсән, мән сола ҝедәрәм». 10 Лут ҝөзүнү галдырыб Соһара+ гәдәр Иордан бојунҹа узанан бүтүн торпаглары нәзәрдән кечирди.+ Ҝөрдү ки, бүтүн бу әрази Јеһованын бағы+ кими, Мисир торпағы кими бол суварылан јердир. (Јеһова о вахт һәлә Сәдум вә Әмурәни мәһв етмәмишди.) 11 Онда Лут өзү үчүн бүтүн Иордан әтрафыны сечди вә шәргә тәрәф көчдү. Беләҹә, онлар ајрылдылар. 12 Ибрам Кәнан торпағында, Лут исә Иордан әтрафындакы шәһәрләрин јахынлығында јашајырды.+ Ахырда Лут Сәдумун јахынлығында чадыр гурду. 13 Сәдумун әһалиси чох пис инсанлар иди. Јеһованын ҝөзүндә онлар ағыр ҝүнаһлар ишләјирдиләр.+ 14 Лут Ибрамдан ајрылдыгдан сонра Јеһова Ибрама деди: «Ҝөзүнү галдыр, дајандығын јердән шимала, ҹәнуба, шәргә вә гәрбә тәрәф бах. 15 Ҝөрдүјүн бүтүн торпаглары әбәдилик сәнә вә сәнин өвладларына* верәҹәјәм.+ 16 Өвладларыны гум дәнәләри гәдәр чохалдаҹағам. Белә ки, кимсә јердәки гум дәнәләрини саја билсә, онда сәнин өвладларыны да саја биләҹәк.+ 17 Дур бу торпағы енинә-узунуна долаш, ону сәнә верәҹәјәм». 18 Ибрам чадырларыны көчүрә-көчүрә јашајырды*. Сонра ҝедиб Һәбрунда+, Мамредәки бөјүк ағаҹлар+ олан јердә мәскән салды. Орада Јеһованын адына гурбанҝаһ дүзәлтди.+\n^ Јахуд бәјан етди.\n^ Һәрфән: чадырларда јашајырды.


Q=2	C=0	SS=0	LS=1	PS=0	DC=0	LC=0	SD=0	BS=1	G0=95	G1=84	G2=52	DLID=az_RU	BODY=Nur-az.com - Өтән һәфтә дүнјада нәләр баш верди? (4-9 јанвар)\n09 Оҹак 2014\nӨтән һәфтә дүнјада нәләр баш верди? (4-9 јанвар)\n-Иранын хариҹи ишләр назири Мәһәммәд Ҹавад Зәриф Түркијәдә рәсми сәфәрдә олуб. Ҹавад Зәриф түркијәли һәмкары Әһмәд Давудоғлунун дәвәти әсасында Истанбула ҝедиб. Ҝөрүшләрдә әсасән Сурија вә Ирагда баш верән сон һадисәләр, Сурија проблеминин сијаси јолла һәлли мәсәләси, Иранла “алтылыг” өлкәләри арасындакы нүвә мүзакирәләри әтрафында фикир мүбадиләси апарылыб.\n-Иран иш адамы Бабәк Зәнҹанинин һәбс олунмасынын сәбәбләрини ачыглајыб. Иран парламентинин 90-ҹы маддә комиссијасынын сөзчүсү Мустафа Әфзәли Фәрд билдириб ки, Б. Зәнҹани Иран Нефт Назирлијинә олан борҹу вә сосиал сығорта мәсәләси илә бағлы ачылмыш ҹинајәт иши илә әлагәдар тутулуб.\n- Мәркәзи Африка Республикасында давам едән мүнагишә нәтиҹәсиндә 935 мин нәфәр өз евләрини тәрк етмәк мәҹбуријјәтиндә галыб. 2012-ҹи илин нојабр ајындан бәри Мәркәзи Африка Республикасы вәтәндаш мүһарибәси шәраитиндә јашајыр. “Селека” адлы груплашма президент Франсуа Бозизени девирмәјә чалышыр.\n-Түркијәнин Ҝәбзә шәһәриндә 4 Ҝүрҹүстан вәтәндашы өлүб. Ҝүрҹүстан вәтәндашлары кустар үсулла һазырланмыш спиртли ички гәбул етдикдән сонра өлүбләр. Ағыр зәһәрләнмә илә даһа 3 ҝүрҹү хәстәхананын реанимасија бөлмәсинә јерләшдирилиб.\n-Индонезијада спиртли ичкидән зәһәрләнмә нәтиҹәсиндә 16 нәфәр өлүб, 8 нәфәр хәстәханаја јерләшдирилиб. Һадисә Шәрги Јава әјаләтинин Моҹокерто шәһәриндә Јени ил шәнликләри заманы баш вериб.\n-Иран “Әл-Гаидә” груплашмасына гаршы мүбаризәдә Ирага јардым етмәјә һазырдыр. Белә бир бәјанатла Иран Силаһлы Гүввәләринин Баш Гәрарҝаһынын нүмајәндәси Мәһәммәд Һиҹази чыхыс едиб. О билдириб ки, Теһран Бағдада һәрби мәсләһәт вә мадди-техники саһәдә јардым едә биләр.\n-Суријанын кимјәви силаһ арсеналынын мәһв едилмәси просесинә нәзарәт едән кимјәви силаһ үзрә експертләр силаһын илк партијасынын Суријадан чыхарылдығыны билдирибләр. Кимјәви Силаһларын Гадаған олунмасы Тәшкилатынын мүфәттишләри ҝөјәртәсиндә зәһәрли кимјәви маддәләрлә долу контејнерләрин олдуғу Данимаркаја мәхсус ҝәминин Латакија лиманындан јола дүшдүјүнү билдирибләр.\n-АБШ Тиҹарәт Назирлији Түркијә ширкәтинин Ирана “Боеинҝ” тәјјарәсинә аид ики мүһәррик сатмасына мане олмаг үчүн тәҹили гәрар чыхарыб. Иран тәрәфиндән һәмин мүһәррикләрин “Поуја” Һава Јоллары Ширкәти тәрәфиндән алындығы, Түркијә ширкәтинин исә “3К Авиасија вә Ложистика” ширкәти олдуғу билдирилир. Түркијә ширкәтинин иҹрачы директору Енҝин Борлуҹа дејиб ки, АБШ-ын гадағаларынын бу өлкәнин хариҹиндә һәјата кечирилән тиҹарәт мүбадиләләрини дә әһатә етдијини билмир: “Һазырда мәсәләни һәлл етмәјә чалышырыг. Биз һәмин мүһәррикләри ҝөндәрән ширкәтә гајтармаг үчүн сәј ҝөстәририк. Чүнки бизим ширкәтимиз лоҝистика вә мүхтәлиф малларын ҝөмрүкдән чыхарылмасы саһәсиндә фәалијјәт ҝөстәрир. Мүһәррикләрин сатышы илә әлагәмиз јохдур. АБШ Тиҹарәт Назирлијинин гәрары ишимизә ағыр зәрбә вураҹаг”.\n-Иран-Түркијә Јүксәк Сәвијјәли Стратежи Әмәкдашлыг Шурасы јарадылаҹаг.Буну Түркијәнин хариҹи ишләр назири Әһмәд Давудоғлу билдириб. “Түркијәнин баш назири Рәҹәб Тајјиб Әрдоған јанварын сонунда Ирана рәсми сәфәр едәҹәк. Иран-Түркијә Јүксәк Сәвијјәли Стратежи Әмәкдашлыг Шурасынын јарадылмасы бағлы мәсәләләри дә бу сәфәрәдәк һәлл етмәји планлашдырырыг. Чүнки Түркијәнин баш назиринин сәфәринин ардындан Иран президенти Һәсән Руһани феврал ајында өлкәмизә рәсми сәфәрә ҝәләҹәк. Мәһз һәмин сәфәр заманы Иран-Түркијә Јүксәк Сәвијјәли Стратежи Әмәкдашлыг Шурасынын илк топлантысыны кечирмәји планлашдырырыг”. Иран Хариҹи Ишләр Назирлијинин сөзчүсү Мәрзијә Әфхәм бу ҝүн јерли вә хариҹи журналистләр үчүн кечирдији һәфтәлик мәтбуат конфрансында Түркијәнин баш назири Рәҹәб Тајјиб Әрдоғанын јанварын 27-28-дә Теһрана сәфәр едәҹәјини билдириб.\n- Јапонија Бејнәлхалг Әмәкдашлыг Аҝентлији (ЖАЈКА) Урмија ҝөлүндәки еколожи фәлакәтин арадан галдырылмасына һазыр олдуғуну ачыглајыб. Буну ЖАЈКА-нын рәсмиси Һидеаки Јуки Һаир Гәрби Азәрбајҹан вилајәтинин Еколоҝија вә Әтраф Мүһитин Мүһафизәси Идарәсинин мүдири Һәсән Аббаснежадла бирҝә кечирдији мәтбуат конфрансында билдириб.\nЖАЈКА мүтәхәссисләри Гәрби Азәрбајҹан вилајәтиндә олараг Урмија ҝөлүнә бахыш кечирибләр. Бу ил јанварын 30-да ЖАЈКА мүтәхәссисләри Урмија ҝөлүндәки бөһранын арадан галдырылмасы үчүн јенидән Ирана сәфәр едәҹәкләр. Сәфәр февралын 7-дәк давам едәҹәк. Јапонија нүмајәндә һејәтинә су мәнбәләри вә кәнд тәсәррүфаты саһәсиндә мүтәхәссис олан 5 нәфәр дахил олаҹаг. Саһәси тәхминән 6 мин кв.км олан Урмија ҝөлүнүн 70 фаизи 50 ил әрзиндә тамамилә гурујуб вә шоранлыға чеврилиб. Һазырда дүнјанын икинҹи дузлу ҝөлү олан Урмија ҝөлүнүн јалныз 15%-и галыб.\n- Ирагда 13 мин аилә вәһабиләрин әлә кечирдији Әл-Фәлуҹа шәһәрини тәрк етмәк мәҹбуријјәтиндә галыб. Сон 3 ҝүндә һуманитар јардым үчүн 8 мин нәфәр мүраҹиәт едиб. Әл-Фәлуҹадан гачан инсанлар јахынлыгдакы јашајыш мәнтәгәләриндә јерләшиб. Әл-Фәлуҹа шәһәри “Ираг вә Леванта ислам дөвләти” адлы радикал дини груплашма тәрәфиндән әлә кечирилиб\n-Ајәтуллаһ Сејид Әли Хамнеји он минләрлә гумлу мүсәлман гаршысында чыхышы заманы билдириб: “Гәсбкар Исраил режиминин бөлҝәдәки зүлмүнү вә шәр аддымларыны гызышдыран да АБШ-дыр. Иран АБШ вә бир сыра Гәрб дөвләтләринин инсан һүгугларыны поздуғуну иддиа едир вә онларын бејнәлхалг мәһкәмәдә ҹаваб вермәсинин тәрәфдарыдыр... Дүшмәнин ҝүлүшүнү ҹидди гәбул етмәк вә она алданмаг олмаз. Чүнки ингилаб дүшмәнләри бу ҝүн дә бүтүн ҝүҹүндән истифадә етмәклә өз дүшмәнчиликләриндән әл чәкмәјибләр. Әлбәттә, һәр бир дүшмән чарәсиз галдығы заман ҝери чәкилир. Дүшмәнләр Иран халгыны һеч вахт танымајыблар. Онлар дүшүнүрләр ки, Иран халгыны санксијалар јолу вә игтисади блокадада сахламагла тәслим олмаға мәҹбур едәҹәкләр. Анҹаг чох сәһв едирләр. Чүнки бу халг тәслим олараг әлләрини јухары галдыраҹаг халг дејил. Биз әввәлләр дә бәјан етмишик ки, бәзи мәсәләләрдә бу шејтанын (АБШ нәзәрдә тутулур) шәрини арадан галдырмаг үчүн мүзакирә апара биләрик. Сон мүзакирәләрин нәтиҹәләриндән бири дә АБШ-ын Иран, иранлылар, Ислам вә мүсәлманларла дүшмәнчилијини ортаја чыхармасы иди”.\n-Русија вә Иран президентләри арасында телефон данышығы олуб. Сөһбәт заманы ики дөвләтин лидери Иранын нүвә програмына даир анлашмалары, һабелә Суријадакы мүнагишәнин һәлли илә бағлы “Ҹеневрә - 2” бејнәлхалг конфранса һазырлыг ишләрини мүзакирә едиб. Гејд едәк ки, Сурија илә бағлы бејнәлхалг конфрансын јанварын 22-дә Исвечрәнин Монтре шәһәриндә кечирилмәси нәзәрдә тутулур. Һәмин конфрансда Иранын иштирак едиб-етмәјәҹәји илә бағлы гәрар һәләлик гәбул олунмајыб.\n- Иран мүсәлман дүнјасында елмин инкишафына дәстәк мәгсәдилә мүкафат тәсис едиб.\nМүкафат Нобел мүкафатына алтернатив сајылыр вә Иран Нобели кими гәләмә верилиб. Мүкафата Ислам пејғәмбәринин адларындан бири олан “Мустафа” исми верилиб. Бу мүкафатын мүсәлман дүнјасында ән јахшы ихтиралары ҝерчәкләшдирән алимләрә верилмәси нәзәрдә тутулуб. Мүкафатын верилмәси просесинә бир шура нәзарәт едәҹәк. Һәмин гурум мүсәлман алимләри елмин инкишафына, јени ихтиралара вә елми әмәкдашлыглара һәвәсләндирмәк үчүн мүәјјән һәдәф вә мәгсәдләр мүәјјәнләшдириб. Иран илк “Мустафа” мүкафатыны ҝәлән ил “Ислами бирлик һәфтәси”ндә 4 номинасија үзрә тәгдим едәҹәк. Номинантлара нағд пул мүкафаты илә јанашы, үзәриндә фарс, әрәб вә инҝилис дилләриндә јазылар һәкк олунмуш дәјәрли медал да вериләҹәк. Илк дөвр үчүн нәзәрдә тутулан нағд пул мүкафаты исә 500 мин АБШ долларыдыр.\n03 јанвар - Гәбәләдә “Туфан” Дағ-Хизәк Јај-Гыш Истираһәт Комплексинин биринҹи мәрһәләсинин ачылышы олду. 2011-ҹи ил Азәрбајҹанда “Туризм или” елан едилмишдир. Сон ики илдә иншасы сүрәтлә давам едән “Туфан” Дағ-Хизәк Јај-Гыш Истираһәт Комплекси Азәрбајҹанда туризмин јени истигамәтинин мејдана чыхмасы бахымындан хүсуси әһәмијјәтә маликдир. Президент Илһам Әлијев “Туфан” Дағ-Хизәк Јај-Гыш Истираһәт Комплексинин биринҹи мәрһәләсинин ачылышыны билдирән ленти кәсди.\nГәбәлә шәһәринин Бакы илә арасында мәсафә 225 км, рајон әһалиси 86300 нәфәрдир. Гәбәлә шәһәри узун мүддәт Гафгаз Албанијасынын пајтахты олмушдур.\nГоз вә шабалыд мешәләри илә зәнҝин олан Гәбәлә шәһәринин әтрафында чохлу минерал су булаглары вә тәмиз сулу чешмәләри вар. Дағларын әтәјиндә дәниз сәвијјәсиндән 1000 м јүксәкликдә јерләшән шабалыд мешәси бу рајонун сәрвәтидир. Баһарда бу мешәдә ҝөзәл бир мәнзәрә јараныр. Бурадакы ағаҹларын һәр биринин орта јашы 500 илдән чохдур. Гәбәләдә чох бөјүк туризм потенсиалы вар. Сон бир нечә ил әрзиндә Гәбәләдә бир нечә мүасир һотел, һәмчинин 2011-ҹи илдә бејнәлхалг һава лиманы тикилиб.\n04 јанвар - Азәрбајҹан Силаһлы Гүввәләринин һәрби гуллугчусу интиһар едиб. Һадисә Мүдафиә Назирлијинин ҹәбһә бөлҝәсиндә јерләшән “Н” сајлы һәрби һиссәсиндә гејдә алыныб. Һәрби һиссәнин әсҝәри, Ҝөјҝөл рајонундан һәгиги һәрби хидмәтә чағырылан 18 јашлы Раһим Наил оғлу Исмајылов өзүнү асараг интиһар едиб.\n05 јанвар -Бакыда "Короғлу" метро стансијасынын јахынлығындакы көрпүнүн үзәринә чыхан шәхс өзүнү көрпүдән атаҹағыны билдириб. Кимлији мәлум олмајан шәхс өзүнү көрпүдән атыб. Тәхминән 20 јашларындакы ҝәнҹ тәҹили јардым васитәси илә 3 сајлы шәһәр клиник хәстәханасына чатдырылыб. Онун һәјатыны хилас етмәк мүмкүн олмајыб.\n6 јанвар - Гарабағ Азадлыг Тәшкилаты (ГАТ) Ермәнистана ҝөстәрдији һәрби јардыма етираз олараг Чин Халг Республикасынын сәдри Си Тсзинпијә мәктуб ҝөндәриб.\nÇин мүдафиә назири Чан Вантсујан ишғалчы Ермәнистанын мүдафиә назири Сејран Оһанјанла Пекин шәһәриндә ҝөрүшүб, һәрби әмәкдашлыг мәсәләләри илә бағлы мүзакирәләр апарылыб. Ишғалчы Ермәнистана илдә 5 млн. јуан һәҹминдә һәрби јардым ҝөстәрилмәси илә бағлы сазиш имзаланыб».\n-Азәрбајҹанын ән бөјүк тибб мүәссисәси олан Бакы Сағламлыг Мәркәзи истифадәјә верилмишдир. Илһам Әлијев Бакы Сағламлыг Мәркәзинин ачылышында иштирак етмишдир.\nБакы Сағламлыг Мәркәзи Президент Илһам Әлијевин 2010-ҹу ил 6 август тарихли Сәрәнҹамы әсасында инша олунмушдур.\n50 мин квадратметр саһәси олан бу тибб мүәссисәси 550 чарпајылыгдыр. Мәркәз ән мүасир аваданлыгла тәҹһиз едилмишдир. Бурада тиббин ән сон елми-техники јениликләри тәтбиг олунмушдур. Мәркәздә тиббин бүтүн саһәләри үзрә комплекс мүајинә вә мүалиҹәләрин апарылмасы үчүн һәр ҹүр шәраит јарадылмышдыр. Бүтүн шөбәләр дүнјанын ән мүасир тибби техника вә аваданлығы илә тәҹһиз олунмушдур. Бу техниканын бир чоху өлкәмизин тибб системиндә илк дәфә тәтбиг едилир. Бунларын арасында мүасир магнит-резонанс апараты, ЛЕД системли ҹәрраһи ишыгландырыҹылар, мәркәзләшдирилмиш стерилләшдирмә системи мүһүм јер тутур. Бундан әлавә, Бакы Сағламлыг Мәркәзиндә истифадәјә верилән компјутер томографијасы, рәгәмсал рентҝен, ултрасәс апаратлары вә диҝәр мүасир тибби ҹиһазлар хәстәләрин мүалиҹәсиндә әһәмијјәтли рол ојнајаҹагдыр. Ҹәрраһи асма панелләр, масалар, камералар вә рентҝен апаратлары, һәмчинин барокамера, мәркәзи оксиҝен системи, јени доғулмушлар үчүн күвезләр вә реанимасија отаглары мәркәзин әһәмијјәтини даһа да артырыр.\n-Дағлыг Гарабағ мүнагишәси нәтиҹәсиндә иткин дүшмүш шәхсләрин сијаһысына 4 мин нәфәрин ады дахил едилиб. Буну Ирәванда Бејнәлхалг Гырмызы Хач Комитәси (БГХК) нүмајәндә һејәтинин рәһбәри Сара Епрехт бәјан едиб.\n-АБШ дөвләт катиби Ҹон Керри Азәрбајҹан президенти Илһам Әлијевә мәктуб ҝөндәриб. Мәктубда дејилир: “Азәрбајҹан дүнја енержи ресурсларынын етибарлы јени мәнбәјинә чеврилир вә Авропанын енержи тәһлүкәсизлијинин тәмин олунмасына јардым едир. Узун илләрин ҝәрҝин әмәји нәтиҹәсиндә “Ҹәнуб” Газ Дәһлизинин реаллашмасы консорсиумун чохсајлы тәрәфдашлары вә гоншулары үчүн фајдалы олмагла јанашы, һәм дә Азәрбајҹанын мүстәгиллијини ҝүҹләндирәҹәк. Азәрбајҹанын ҝәләҹәјә бахышы реаллыға чеврилдикҹә Америка Бирләшмиш Штатлары адындан Сизә давамлы дәстәјимизи вәд едирәм”.\n-Јасамал рајон сакини, 1957-ҹи ил тәвәллүдлү Заур Әлијаров јашадығы евдә өзүнү асыб.\n-Ислама гаршы јазан Рафиг Тағынын гәтлә јетирилмәси илә бағлы башланмыш ҹинајәт ишинин иҹрааты дајандырылыб.\n- Азәрбајҹан вә Ермәнистан хариҹи ишләр назирләринин нөвбәти ҝөрүшү кечириләҹәк. Назирләр Елмар Мәммәдјаров вә Едвард Налбандјан јанварын икинҹи јарысында Парисдә ҝөрүшәрәк Дағлыг Гарабағ мүнагишәсинин һәлли мәсәләси үзрә данышыглары давам етдирәҹәкләр. Ермәнистан ХИН-дән билдирилиб ки, назирләрин ҝөрүшүндә АТӘТ-ин Минск Групунун һәмсәдрләри дә иштирак едәҹәк.\n-Түркијәнин Азәрбајҹандакы сәфирлијинин мәдәнијјәт вә туризм үзрә мүшавири Сејид Әһмәд Арслан Тәбриз шәһәринә сәфәр едиб. Јанварын 4-дә баш тутан сәфәр заманы мүшавир вә ону мүшајиәт едән сәфирлијин диҝәр дипломатлары Тәбризин Шаирләр мәгбәрәсиндә дәфн олунмуш Азәрбајҹан поезијасынын ҝөркәмли нүмајәндәси Мәһәммәд Һүсејн Шәһријарын мәзарыны зијарәт едиб, онун руһуна дуалар охујублар. Мүшавир ејни заманда билдириб ки, бу илин мартын сону - апрелин әввәлиндә Түркијәнин Јалова шәһәриндә “Түрк шаирләр одасы” адлы музејин ачылышы ҝөзләнилир. Онун сөзләринә ҝөрә, музејдә түркдилли дөвләтләрин ҝөркәмли шаирләринин, сәнәткарларынын әсәрләри нүмајиш олунаҹаг. Музејдә ҝөркәмли Азәрбајҹан шаирләри Һүсејн Ҹавид, Әһмәд Ҹавад, Бәхтијар Ваһабзадә вә Мәһәммәд Һүсејн Шәһријарын ҝушәләри јарадылаҹаг, онларын әсәрләри зијарәтчиләр үчүн нүмајиш етдириләҹәк.\n-Бакыда интиһар һадисәси баш вериб. Һадисә Әмирҹан гәсәбәсиндә, Тофиг Әмиров күчәсиндә гејдә алыныб. 1999-ҹу ил тәвәллүдлү Һејбәт Әзиз оғлу Бағыров өзүнү јатаг отағында асараг интиһар едиб.\n-Милли Шуранын сәдри Ҹәмил Һәсәнли АзадлыгРадиосунун «Ишдән сонра» програмында Мүсават Партијасынын гурумдан чыхмасындан вә Милли Шуранын фәалијјәтинә давам едиб-етмәјәҹәјиндән данышыб: "Мүсават Партијасы Милли Шураја өз гәрарыјла дахил олмушду, өз гәрарыјла да чыхды. Милли Шура демократик гурумдур вә һеч бир партијаны, һеч бир шәхси өз сыраларында мәҹбури сахламыр. Сечкидән сонра Мүсаваты бир чох мәсәлә нараһат едирди. Биз бу мәсәләләрин әксәријјәтини һәлл етдик. Партија Рүстәм Ибраһимбәјовун һәмсәдрлијини истәмирди. Онун да өзү истефа етди... Милли Шуранын һәдәфләринин билинмәмәси ирадыны гәбул етмирик. Шура јаранаркән гәбул едилән меморандумда да, сијаси бәјаннамәдә дә һәдәфләр ҝөстәрилиб. Бу сәнәдләр дә сәсвермәјлә гәбул едилиб. Еффектив идарәчилијә ҝәлинҹә, буну һәр биримиз истәјирик. Сечкидән сонра сәдр постунда дәјишиклик едилди. Мән әввәлҹә сырави үзв олдуғумдан сәлаһијјәтим дә аз иди. Сәдр сечилдикдән сонра тәшкилати мәсәләләрлә мәшғул олдум. Структуру елә гурмаг лазым иди ки, бүтүн партијалар ејни дәрәҹәдә тәмсил олунсунлар. Биз сәдр апаратыны мүәјјәнләшдирдик, амма структур һәлә тамамланмамышды. Сонракы мәрһәләдә тәкмилләшдирилмәли вә ҝенишләнмәли иди... Милли Шуранын фәалијјәтинин давам едиб-етмәјәҹәјинә ҝәлинҹә, бу истигамәтдә мүзакирәләр давам едир вә дәгиг бир гәрара ҝәләҹәјик. Тәбии ки, Милли Шуранын давам етмәјинин тәрәфдарлары чохдур. Милли Шуранын сахланмасында, ҝүҹләндирилмәсиндә, Азәрбајҹан ҹәмијјәтиндәки просесләрә тәкан верән бир гурума чеврилмәсиндә исрар едәнләр вар…"


Q=12	C=4	SS=4	LS=4	PS=8	DC=0	LC=0	SD=0	BS=2	G0=20	G1=9	G2=5	DLID=az_RU	BODY=Әшија 47 | Онлајн Мүгәддәс Китаб | Јени дүнја тәрҹүмәси\nБабилин сүгуту (1—15)\nМүнәҹҹимләр ифша едилир (13—15)\n47 Еј бакирә Бабил гызы,Ашағы дүш, тоз-торпаг ичиндә отур.+ Еј Кәлдан гызы,Тахтсыз гуру торпагда отур.+Даһа сәнә инҹә, назәнин демәјәҹәкләр. 2 Әлдәјирманыны ҝөтүр буғда үјүт, Өрпәјини ач, Туманыны чыхарт, балдырларыны чырмалајыб Чајлары кеч. 3 Лүт-үрјан олаҹагсан, Ејиб јерләрин ҝөрүнәҹәк. Мән гисас алаҹағам,+ һеч ким Мәни сахлаја билмәз*. 4 «Бизи азад едән,Исраилин Мүгәддәсидир.Онун ады ордулар Аллаһы Јеһовадыр».+ 5 Еј Кәлдан гызы,Лал-динмәз отур, гаранлыға чәкил.+Даһа сәнә сәлтәнәтләр мәликәси демәјәҹәкләр.+ 6 Мән халгыма гәзәбләндим,+ Ирсими алчалдыбСәнә тәслим етдим.+ Амма сәнин онлара јазығын ҝәлмәди.+ Һәтта гоҹаларын да белинә ағыр јүк гојдун.+ 7 Дејирдин: «Мән һәмишә, әбәдијјән мәликә олаҹағам».+ Һеч нәјә мәһәл гојмурдун,Дүшүнмүрдүн, бунун ахыры неҹә олаҹаг. 8 Инди исә гулаг ас, еј ејш-ишрәт дүшҝүнү!+Тәһлүкәсиз јердә отуруб үрәјиндә дејирсән: «Мән јеҝанәјәм, мәндән башгасы јохдур.+ Мән дул галмајаҹағам, Өвлад иткиси дадмајаҹағам».+ 9 Амма бил ки, икиси дә бир ҝүндә башына ҝәләҹәк,+ Өвлад иткиси дә, дуллуг да. Ҹадуҝәрлијинә, ҝүҹлү овсунларына ҝөрә*+Бунлары бүтөвлүклә дадаҹагсан.+ 10 Шәр әмәлләринә ҝүвәнирдин, Дејирдин: «Кимдир мәни ҝөрән?!» Сәнин елмин, һикмәтин сәни јолдан чыхартды,Үрәјиндә дејирсән: «Мән јеҝанәјәм, мәндән башгасы јохдур». 11 Амма башына фәлакәт ҝәләҹәк,Һеч бир тилсимин бунун гаршысыны ала билмәјәҹәк. Мүсибәтләр ҝөрәҹәксән, јаханы гуртара билмәјәҹәксән. Һеч вахт ҝөрмәдијин виранәлик ҝөрәҹәксән.+ 12 Инди ҝет овсунларыны оху, ҹадуҝәрлијини елә,+Ҹаванлығындан ҹан гојдуғун сәнәтинлә мәшғул ол, Бәлкә, бир хејри дәјди,Бәлкә, инсанларын ҹанына ваһимә сала билдин. 13 Мәсләһәтчиләринин чохлуғундан безара ҝәлмишдин. Инди бу ҝөјләрә сәҹдә гыланлар*,Үлдузлары изләјәнләр,+Тәзә ај чыханда сәни ҝөзләјән һадисәләри хәбәр верәнләрГој дуруб сәни хилас етсинләр. 14 Онлар саман кимидир, Алов онлары удаҹаг. Өзләрини аловдан гуртара билмәјәҹәкләр. Бу алов исинмәк үчүн,Гырағында отурмаг үчүн дејил. 15 Ҹаванлығындан бирҝә чалышдығын овсунчуларСәнин үчүн бундан артыг олмајаҹаг. Һамысы дағылышаҹаг, һәрәси бир јана ҝедәҹәк. Сәни хилас едән тапылмајаҹаг.+\n^ Диҝәр вариант: һеч кимә рәһм етмәјәҹәјәм.\n^ Диҝәр вариант: рәғмән.\n^ Диҝәр вариант: ҝөјләри јаранлар; мүнәҹҹимләр.


Q=4	C=1	SS=1	LS=1	PS=2	DC=0	LC=0	SD=0	BS=1	G0=64	G1=54	G2=23	DLID=az_RU	BODY=Јеһова онлары дағларын көлҝәсиндә һифз етди | Тәлим\nЈеһова онлары дағларын көлҝәсиндә һифз етди\nГој һеч нә ағлынызы асанлыгла чашдырмасын!\nПадшаһлыг наминә гурбанлар вермәјә һазырсанмы?\n«Бу... сизин үчүн хатирә ҝүнү олаҹаг»\nБуну «хатирәми јад етмәк үчүн» един\nӨмүр-ҝүн јолдашыны итирәндә\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nҜөзәтчи гүлләси (тәлим нәшри) | декабр 2013\nСҮБҺ ТЕЗДӘН бир гадын гапысынын ағзында бағлама ҝөрүр. О, бағламаны ҝөтүрүр вә әтрафа бојланыр. Күчәдә һеч кәс јохдур. Ҝөрүнүр, ону ҝеҹә ҝәлән намәлум мүсафир гојуб. Гадын бағламанын гырағындан ачыб ҝөзуҹу бахыр вә дәрһал евә ҝириб гапыны бағлајыр. О, белә дә етмәлидир, чүнки бағламанын ичиндәки Мүгәддәс Китаба әсасланан гадаған олунмуш әдәбијјатдыр! О, бағламаны бағрына басыр вә үрәјиндә дуа едәрәк Јеһоваја бу дәјәрли руһани гидаја ҝөрә шүкүр едир.\nБу кими сәһнәләри 1930-ҹу илләрдә Алманијада тез-тез ҝөрмәк оларды. 1933-ҹү илдә насистләр Алманијада һакимијјәтә ҝәлдикдән сонра Јеһованын Шаһидләринин фәалијјәтинә гадаға гојулду. Јашы 100-ү һаглајан Рихард Рудолф * дејир: «Биз әмин идик ки, инсанларын бу кими гадағалары Јеһованын адынын бәјан едилмәсинә әнҝәл ола билмәз. Хидмәтимиздә вә руһән инкишаф етмәјимиздә Мүгәддәс Китаба әсасланан нәшрләр мүстәсна рол ојнајырды. Амма гадаға уҹбатындан онлары тапмаг елә дә асан дејилди. Фикирләширдик: “Ҝөрәсән, бу иш неҹә һәјата кечириләҹәк?”» Чох кечмәди, Рихард бу суала ҹаваб тапды. Тезликлә о ҝөрдү ки, баҹы-гардашларын руһани гида илә тәмин едилмәсиндә онун да көмәји дәјә биләр. Бу иш гејри-ади тәрздә — дағларын көлҝәсиндә ҝөрүләҹәкди (Һак. 9:36).\nГАЧАГМАЛЧЫ ҸЫҒЫРЫ ИЛӘ\nЕлба (Лаба) чајынын әкс истигамәтиндә үзүјухары ҝетсәниз, Крконоше дағларына ҝәлиб чыхаҹагсыныз. Бу дағлар Полша илә Чехија Республикасынын индики сәрһәдиндә јерләшир. Һүндүрлүјү тәхминән 1600 метр олса да, бу дағлары Авропанын ортасындакы «арктик ада» адландырырлар. Илин јарысы бу дағларын башында үч метр һүндүрлүјүндә гар олур. Һаванын дәјишкәнлијинә мәһәл гојмајыб јола чыханлар гәфил дағларын зирвәсинә чөкән гаты думана дүшә биләрләр.\nӘсрләр боју бу сыра дағлар әјаләтләр, краллыглар, өлкәләр арасында тәбиәтин чәкдији сәрһәд олуб. Бу тәһлүкәли әразидә патрул кешији чәкмәк чәтин олдуғундан кечмишдә бу дағлар гачагмалчыларын транзит јолу олуб. 1930-ҹу илләрдә, Крконоше дағлары кечмиш Чехословакија илә Алманија арасында сәрһәд оланда јенилмәз Шаһидләр гачагмалчыларын көһнә ҹығырларындан истифадә етмәјә башладылар. Һансы иш үчүн? Мүгәддәс Китаба әсасланан дәјәрли нәшрләри фәалијјәтимизин гадаған олундуғу әразијә дашымаг үчүн. Онлардан бири дә ҝәнҹ Рихард иди.\nБаҹы-гардашлар сәјјаһ кими ҝејинәрәк Крконоше дағларыны ашыб Алманијаја әдәбијјат дашыјырдылар\nРихард нәгл едир: «Һәфтәсонлары биз, ҝәнҹ гардашлар, сәјјаһ кими ҝејиниб тәхминән 7 нәфәрдән ибарәт груплара бөлүнәрәк дағлара јолланырдыг. Алманија тәрәфиндән дағлары ашыб Шпиндлерув-Млинә — Чехија тәрәфиндән 17 километр мәсафәдә јерләшән курорт шәһәринә чатмаг үчүн үч саат јол ҝедирдик. Һәмин дөврдә бу әразидә чохлу алманлар јашајырды. Онлардан бири гардашлара көмәк етмәјә разылыг верән фермер иди. Әдәбијјат Прагадан дәмирјолу васитәсилә јахынлыгдакы шәһәрә ҝөндәрилирди. Фермер дә туристләри ҝәздирмәк үчүн нәзәрдә тутулан ат арабасы илә һәмин шәһәрә ҝедиб әдәбијјат гутуларыны ҝөтүрүрдү. Сонра фермасына гајыдыб гутулары саманлыгда ҝизләдирди вә онлары Алманијаја кечирәҹәк курјерләрин ҝәлишини ҝөзләјирди».\nРихард сөзүнә давам едир: «Биз һәмин фермаја ҝәлиб чатанда ағыр јүк үчүн нәзәрдә тутулан бел чанталарымызы бошалдырдыг. Һәрәмиз белимиздә 50 килограм јүк апарырдыг». Әлә кечмәмәк үчүн гардашлар «ҝәзинтијә» ҝүнбатандан башлајыр, ҝүн чыхана гәдәр исә евдә олурдулар. О вахтлар Алманијада рајон нәзарәтчиси кими хидмәт едән Ернст Виснер ҝөрүлән бәзи тәһлүкәсизлик тәдбирләри һагда данышмышды: «Габагла ики гардаш ҝедирди. Гаршыларына кимсә чыханда фәнәрлә дәрһал ишарә верирдиләр. Бу, онлардан 100 метр архада ҝедән вә ағыр јүкләри олан диҝәр гардашлара коллугда ҝизләнмәләри үчүн бир ишарә иди. Онлар орада ики гардашын ҝәлиб һәр һәфтә дәјишән паролу демәсини ҝөзләмәли идиләр». Лакин јеҝанә тәһлүкә мави униформалы алман полиси дејилди.\nРихард хатырлајыр: «Бир ахшам ишим ҝеҹ гуртарды, буна ҝөрә дә Чехија тәрәфинә гардашлардан сонра јола чыхдым. Һава гаранлыг вә думанлы иди, тир-тир әсә-әсә буз кими јағышын алтында ҝедирдим. Бирдән ајылдым ки, шам ағаҹлары арасында јолуму азмышам вә бир нечә саат әрзиндә јолу тапмаға чалышырдым. Белә вәзијјәтдә өлән сәјјаһлар аз олмајыб. Гардашлара бир дә онлар сәһәр ҝери гајыданда раст ҝәлдим».\nҮч илә јахын бу ҹәсарәтли гардашлар һәр һәфтә бу јоллары ҝедиб-ҝәлмәкдән дағы јағыр етмишдиләр. Гышда онлар дәјәрли јүкләрини хизәк вә ја киршә илә дашыјырдылар. Вахташыры олараг 20-јә јахын гардаш сәрһәди ҝүнүн ҝүнортачағы кечирди. Гардашлар сәјјаһлар үчүн нәзәрдә тутулан маршрутдан истифадә едирдиләр. Шүбһә ојатмамаг үчүн бир нечә баҹы онларла ҝедирди. Бәзиләри габагда ҝедир вә тәһлүкә һисс едән кими шлјапаларыны һаваја атырдылар.\nКрконоше дағынын башыны алан гар өртүјү сәјаһәт үчүн тәһлүкә јарадырд\nБәс курјерләр ҝеҹә сәфәриндән гајыдандан сонра нә едирдиләр? Онлар вахт итирмәдән әдәбијјатын бөлүнүб-пајланмасы илә мәшғул олурдулар. Әдәбијјатлар сабун формасында габлашдырылыб Һиршберг дәмирјол вағзалына апарылырды. Бағламалар Алманијанын мүхтәлиф јерләринә ҝөндәрилирди. Орадакы баҹы-гардашлар исә, мәгаләнин әввәлиндәки һадисәдә олдуғу кими, еһтијатла онлары һәмиманлыларына чатдырырдылар. Ҝизли чатдырылма ишиндә сых әмәкдашлыг олдуғу үчүн киминсә әлә кечмәси пис гуртара биләрди. Бир ҝүн тәһлүкә ҝөзләнилмәјән јердән ҝәлди.\n1936-ҹы илдә Берлин јахынлығындакы әдәбијјат анбары әлә кечди. Әшјалар арасында Һиршбергдән намәлум шәхс тәрәфиндән ҝөндәрилән үч бағлама варды. Полис бағламаны ҝөндәрәни хәттиндән тапараг бу дәстәсинин әсас үзвләриндән бирини тутду. Чох кечмәди ки, полис шүбһәли билдији даһа ики нәфәри — Рихард Рудолфу вә башга бир гардашы һәбс етди. Гардашлар бүтүн мәсулијјәти үзәрләринә ҝөтүрдүкләри үчүн бир мүддәт диҝәр гардашлар тәһлүкәси артан сәјаһәтләрини давам едә билдиләр.\nБИЗИМ ҮЧҮН ДӘРС\nКрконоше дағларындан кечән маршрут Алманијадакы Шаһидләрин Мүгәддәс Китаба әсасланан әдәбијјатларла тәмин едилмәсиндә мүһүм рол ојнајырды. Амма бу, јеҝанә маршрут дејилди. 1939-ҹу илдә Алманија Чехословакијаны ишғал едәнәдәк белә маршрутлар бу ики өлкә арасындакы сәрһәдин диҝәр јерләриндән дә кечирди. Франса, Нидерланд, Исвечрә кими Алманија илә һәмсәрһәд олан өлкәләрдәки Шаһидләр дә тәгибләрә мәруз галан һәмиманлыларыны руһани гида илә тәмин етмәк үчүн бөјүк рискә ҝирирдиләр.\nБу ҝүн әксәријјәтимиз Мүгәддәс Китаба әсасланмыш нәшрләри истәдијимиз мигдарда вә мүхтәлиф форматда әлдә едирик. Ола билсин, јени нәшрләр сизә Падшаһлыг залында верилир, ја да онлары Интернет сајтымыз олан jw.org-дан јүкләјирсиниз. Һеч бу нәшрләрин нәјин сајәсиндә белә асанлыгла сизә ҝәлиб чатдығыны фикирләшмисиниз? Бәлкә дә, бу, ҝеҹәјарысы башыгарлы дағлары ашмаг кими маҹәралы дејил, амма бу, сизин үчүн тәмәннасыз чалышан һәмиманлыларынызын ағыр зәһмәт тәләб едән әмәјинин бәһрәсидир.\n^ абз. 3 Рихард гардаш Силезијадакы Һиршберг јығынҹағында хидмәт едирди. Һиршберг шәһәри Полшанын ҹәнуб-гәрбиндә јерләшән индики Јеленја-Гура шәһәридир.\nҜӨЗӘТЧИ ГҮЛЛӘСИ (ТӘЛИМ НӘШРИ) декабр 2013


Q=7	C=5	SS=4	LS=1	PS=2	DC=0	LC=0	SD=0	BS=3	G0=151	G1=108	G2=42	DLID=az_RU	BODY=Сара, Әсилзадә гадын\nҮЗ ГАБЫҒЫНДАКЫ МӨВЗУ Мәләкләрин һәјатымыза тәсири\nҮЗ ГАБЫҒЫНДАКЫ МӨВЗУ Мүгәддәс Китабда мәләкләр барәдә нә јазылыб?\nҮЗ ГАБЫҒЫНДАКЫ МӨВЗУ Горујуҹу мәләкләр\nҮЗ ГАБЫҒЫНДАКЫ МӨВЗУ Шәр мәләкләр\nҮЗ ГАБЫҒЫНДАКЫ МӨВЗУ Мәләкләр бизә неҹә көмәк едир?\nМҮГӘДДӘС КИТАБ ҺӘЈАТЛАРЫ ДӘЈИШИР Аллаһын варлығына инанмырдым\nИМАН ӨРНӘКЛӘРИ Әсилзадә гадын\nҺансыса бир динин үзвү олмаг шәртдир?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Нидерланд Ниуе Норвеч Понапе Самоа Сејшел креолу Соломон Адалары пиҹини Таити Тонга Увеа Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бауле башгырд бенгал биак бикол бислама болгар варај венда га газах ган гуарани гуахиро гырғыз дреһу дхолуо еве ермәни естон ефик занде зулу ибан ибанаг ибо иврит илок инҝилис исланд исоко испан италјан кабре каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кичуа (Чимборасо) кореја коса куангали куанјама күрд курманҹи (Гафгаз) күрд курманҹи (кирил) лингала лози лувале луганда лунда малагаси малај малајалам мам мамбве-лунгу мајја маҹар мбунда мизо море науатл (Шимали Пуебла) нгангела ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви тетела тетум (Дили) тив тигре ток-писин тохолабал тсонга тумбука түрк умбунду урһобо фарс фин фон франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд әрәб\nҜөзәтчи гүлләси | № 5, 2017\nИМАН ӨРНӘКЛӘРИ | САРА\nСАРА әлиндәки иши гуртарыб дикәлир вә үфүгә доғру бојланыр. О, еви јахшы идарә етдији үчүн онун гуллугчулары даим ишдә-ҝүҹдә идиләр вә ишләриндән зөвг алырдылар. Бу ханымын өзү дә чалышган иди, әлини әлинин үстүнә гојуб отурмурду. Ҝәлин белә бир сәһнәни хәјалымызда ҹанландыраг: Сара сәһәр ачыландан чадырын јыртыгларына јамаг вурур. О, әлләринин ағрысыны азалтмаг үчүн фикирли-фикирли әлләрини овхалајыр. Чадырын кечи түкүндән олан галын парчасы илләрлә јағышын вә ҝүнәшин алтында галмагдан саралыб. Һәр дәфә Сара бу чадыра баханда нечә илләрдир көчәри һәјат јашадыгларыны хатырлајыр. Ҝүн ҝүнортадан кечиб, ҝүнәш јаваш-јаваш гүруба енир. Сара ҝөзүнү бир нөгтәјә дикиб сәһәрдән евдән чыхан һәјат јолдашы Ибраһим * пејғәмбәри ҝөзләјир. Јахынлыгдакы тәпәнин башында әринин доғма силуетини ҝөрән кими Саранын үзүндә хош тәбәссүм јараныр.\nИбраһим пејғәмбәрин ев әһли илә бирҝә Фәрат чајыны кечиб Кәнан дијарына дахил олдуғу вахтдан он ил өтмүшдү. Сара билирди ки, Јеһованын вәд етдији мүбарәк өвлад вә бөјүк халг Ибраһимдән төрәјәҹәк, буна ҝөрә дә мәнзилбашы билинмәјән бу сәјаһәт боју она дәстәк олмушду. Бәс бу вәдин ҝерчәкләшмәсиндә Саранын ролу нәдән ибарәт иди? О, сонсуз иди вә артыг 75 јашы вар иди. Саранын ағлындан белә фикирләр кечә биләрди: «Ибраһим мәнимлә евли ола-ола Јеһова Аллаһын бу вәди неҹә чин олаҹаг?» Јәгин ки, о чох нараһат олурду, һәтта сәбри түкәнирди. Бир инсан кими онун һиссләрини баша дүшмәк олар.\nҺәрдән бизим дә сәбримиз түкәнир, елә арзулајырыг ки, ҹәннәт тез ҝәлсин, Јеһованын вәдләри чин олсун. Ән бөјүк һәсрәтлә ҝөзләдијимиз вәдләри фикирләшәндә сәбримиз даһа чох даралыр. Одур ки, ҝәлин бу мөһтәшәм гадынын иман нүмунәсини нәзәрдән кечирәк вә ҝөрәк бу саһәдә ондан нә өјрәнә биләрик.\n«ЈЕҺОВА МӘНИ ӨВЛАД ҮЗҮНӘ ҺӘСРӘТ ГОЈУБ»\nИбраһим пејғәмбәрҝил тәзәликҹә Мисири тәрк едиб Бејтелин, јәни Лузун (кәнаниләр Бејтелә Луз дејирдиләр) шәргиндә јерләшән дағлыг әразидә дүшәрҝә салыблар (Јарадылыш 13:1—4). Јүксәкликдә јерләшән бу јајладан баханда Аллаһын Ибраһим пејғәмбәрә вәд етдији дијарын бөјүк һиссәси ҝөрүнүрдү. Тәсәввүр едәк ки, Сара орада дајаныб һәмин дијара тамаша едир. Орадан кәнаниләрин кәндләрини, узаг дијарлара апаран јоллары сејр едир. Әслиндә, бу мәнзәрә Саранын доғма шәһәри Урла мүгајисәдә һеч нәдир. Икичајарасы адланан бөлҝәјә аид Ур шәһәри Бејтелдән 1900 километр аралыда јерләшир. Сара бу шәһәрдә гоһум-әгрәбасыны, базар-дүканлары олан бу варлы шәһәрин раһатлығыны, мөһкәм дамы, дивары, һәтта, ола билсин, һәјәтиндә булағы олан евини гојуб ҝәлиб. Әҝәр кимсә Саранын шәргә, Ура тәрәф баханда һәсрәт чәкдијини дүшүнүрсә, демәли, о, бу мөмин гадыны јахшы танымыр.\nИбраһим пејғәмбәрҝилдән тәхминән 2000 ил сонра јашамыш бир мөмин инсан Ибраһимлә Саранын иманы һагда белә јазмышды: «Әҝәр онлар чыхдыглары јери даима хатырласајдылар, имкан тапыб ора гајыдардылар» (Ибраниләрә 11:8, 11, 15). Нә Ибраһим пејғәмбәр, нә Сара кечмишин, өтән ҝүнләрин һәсрәтини чәкмирдиләр. Әҝәр онлар бу кими фикирләрә гапылсајдылар, чох еһтимал ки, ҝери гајыдардылар. Лакин бунунла Јеһова Аллаһын онлары лајиг ҝөрдүјү шәрәфдән мәһрум олардылар. Ибраһим пејғәмбәрлә Сара өз һиссләрини бир кәнара гојуб Аллаһын тапшырығыны дүшүндүкләри үчүн онларын иманы бу ҝүн милјонларла инсаны һејран гојур. Амма ҝери дөнсәјдиләр, башга инсанлар кими, онларын да ады тарихин сәһифәләриндә итиб батар, јаддашлардан әбәдилик силинәрди.\nСара ҝеријә јох, ирәли бахырды. Бу хүсусијјәт она јашадыглары көчәри һәјатда әринә дәстәк олмаға көмәк едирди. Көчәри һәјат јашамаг асан дејилди, онлар дәфәләрлә чадыры сөкүр, мал-гараны топлајыр, чадыры јенидән гурурдулар. Сара ону гаршыда ҝөзләјән чәтинликләри дә чох бөјүк сәбирлә гаршылады. Аллаһ Ибраһимә вердији вәди тәкрарлады, амма бу дәфә дә Сара барәдә һеч нә демәди (Јарадылыш 13:14—17; 15:5—7).\nСаранын ағлында бир фикир јаранмышды. О дүшүнүрдү ки, инди бу фикри әринә сөјләмәјин вахты јетишиб. Јәгин, Сара бу ан дахилиндә чох гарышыг һиссләр јашајырды. О, Ибраһим пејғәмбәрә деди: «Јеһова мәни өвлад үзүнә һәсрәт гојуб». Сонра әринә кәнизи Һәҹәри алмағы тәклиф етди. О истәјирди ки, Һәҹәр Ибраһимә ушаг доғсун. Тәсәввүр етмәк олар, Сара бу тәклифи едәндә неҹә мәнәви әзаб чәкирди. Бу тәклиф бизим дөврдә бәзиләринә гәрибә ҝәлә биләр, амма о дөврдә вариссиз галмамаг үчүн икинҹи арвад вә ја ҹаријә алмаг нормал һал иди *. Ола билсин, Сара дүшүнүрдү ки, бу јолла Аллаһын вәди ҝерчәкләшәр, Ибраһимин өвлады олар вә бу өвладдан бөјүк бир халг төрәјәр. Истәнилән һалда бу, Сара тәрәфдән бөјүк гурбан иди. Бәс Ибраһим пејғәмбәр бу тәклифи неҹә гаршылады? Мүгәддәс Китабда јазылыб: «Ибрам Сарајла разылашды» (Јарадылыш 16:1—3).\nДемәк олармы ки, бу фикри Саранын үрәјинә Јеһова Аллаһ гојмушду? Хејр. Бу тәклиф садәҹә инсан дүшүнҹәсинин бәһрәси иди. Сараја елә ҝәлирди ки, бу дәрди она Аллаһ вериб вә чарә анҹаг будур, Аллаһ башга ҹүр вәзијјәти дәјишән дејил. Сара билирди ки, өзүнүн тапдығы чыхыш јолу она чох ағры-аҹы јашадаҹаг. Амма јенә дә бу тәклифи етди вә бу, онун худбин инсан олмадығыны ҝөстәрир. Адәтән, инсанлар үчүн өз истәкләри һәр шејдән ваҹиб олур. Одур ки, Саранын фәдакарлығы инсаны һејран гојур. Биз дә Аллаһын ирадәсини өз истәкләримиздән үстүн тутсаг, Сара кими ҝүҹлү иман саһиби олдуғумузу сүбут етмиш оларыг.\nЧох кечмәди ки, Һәҹәр Ибраһим пејғәмбәрдән һамилә галды. Һәҹәр өз ханымына һәгарәтлә бахмаға башлады. Јәгин һамилә галдығы үчүн о, өзүнү Сарадан үстүн сајырды. Бу, Сара үчүн чох ҝүҹлү зәрбә иди! Сара Ибраһимин иҹазәси илә вә Аллаһ-Тааланын изни илә Һәҹәри ҹәзаландырды, амма буну неҹә етдији барәдә мәлуматымыз јохдур. Һәҹәрин оғлу олду, адыны Исмајыл гојдулар. Бунун үстүндән бир нечә ил кечди (Јарадылыш 16:4—9, 16). Аллаһ јенә Ибраһим пејғәмбәрлә данышды. Һәмин вахт онун 99, Саранын исә 89 јашы вар иди. Аллаһын бу дәфә дедији сөзләр онлары мәәттәл гојду.\nЈеһова Аллаһ бу дәфә дә досту Ибраһим пејғәмбәрә сөз верди ки, онун нәслини чохалдаҹаг. Аллаһ һәмчинин онун адыны дәјишди. Һәмин вахта гәдәр онун ады Ибрам иди. Аллаһ она мәнасы «үммәтләрин атасы» олан Ибраһим адыны верди. Нәһајәт ки, Јеһова Сарадан да сөз ачды. Бу вәддә она һансы јери ајырдығыны әјан етди. Аллаһ онун да адыны дәјишди. Онун әввәлки ады Сарај «давакар» мәнасыны верирди. Инди исә Аллаһ онун адыны Сара гојду. Бу адынса мәнасы «әсилзадә гадын» демәкдир. Аллаһ бу истәкли бәндәсинә нәјә ҝөрә мәһз бу ады вердијини белә ачыглады: «Ону мүбарәк гылаҹағам, о, сәнә оғул доғаҹаг; ону мүбарәк гылаҹағам, о, халгларын анасы олаҹаг, ондан халгларын падшаһлары төрәјәҹәк» (Јарадылыш 17:5, 15, 16).\nЈеһова Аллаһ вәд етмишди ки, бир ҝүн мүбарәк өвлад дүнјаја ҝәләҹәк вә о, јер үзүнүн бүтүн халглары үчүн немәт олаҹаг. Бу вәд Саранын оғлу васитәсилә ҝерчәкләшәҹәкди. Јеһова Аллаһ бујурмушду ки, ушағын адыны Исһаг гојсунлар. Бу адын мәнасы «ҝүлүш»дүр. Јеһова Аллаһ Ибраһим пејғәмбәрә дејәндә ки, Саранын өз өвлады олаҹаг, пејғәмбәр үзүстә дүшүб үрәјиндә ҝүлмүшдү (Јарадылыш 17:17). Бу хәбәр ону һејрәтә салмышды, онун севинҹи јерә-ҝөјә сығмырды (Ромалылара 4:19, 20). Бәс бу хәбәри Сара неҹә гаршылады?\nБундан гыса мүддәт сонра Ибраһим пејғәмбәр ҝөрдү ки, үч нәфәр киши онларын чадырына тәрәф ҝәлир. Ҝүнүн гызмар вахты олса да, бу јашлы инсанлар, Ибраһим пејғәмбәрлә Сара бу јолчулары евләриндә гонаг етдиләр, онлары ҹанла-башла гаршыладылар. Ибраһим пејғәмбәр Сараја деди: «Тез елә, үч габ нарын ун ҝөтүр, хәмир јоғуруб чөрәк бишир». О вахтлар гонағы тәмтәрагла гаршылајырдылар, ев јијәсинин үстүнә чох иш дүшүрдү. Ибраһим пејғәмбәр бүтүн иши арвадынын үстүнә атмады, о, тез гачыб ҹөнҝә кәсдирди, сүфрә ачды (Јарадылыш 18:1—8). Сән демә, бу кишиләр ади инсан дејилмиш, Аллаһын ҝөндәрдији мәләкләријмиш. Мүгәддәс Китабын бир ајәсиндә јазылыб: «Гонагпәрвәрлији јаддан чыхармајын, чүнки бәзиләри бунун сајәсиндә һеч өзләри дә билмәдән мәләкләри гонаг етмишләр» (Ибраниләрә 13:2). Ҝөрүнүр, ајәдә сөһбәт мәһз бу һадисәдән ҝедир. Ҝәлин биз дә Ибраһим пејғәмбәр вә Сара кими гонагпәрвәр олаг.\nСара чох гонагпәрвәр гадын иди\nМәләкләрдән бири Ибраһим пејғәмбәрә Аллаһын вердији вәди тәкрарлајыб деди ки, Саранын оғлу олаҹаг. Бу вахт чадырда олан Сара сөһбәти ешитди. Гоҹа јашында ушаг доғаҹағыны тәсәввүр едәндә о, өзүнү сахлаја билмәди, үрәјиндә ҝүлүб деди: «Һарадандыр бу хошбәхтлик?! Һај-һајым ҝедиб, вај-вајым галыб, үстәлик, ағам да гоҹадыр». Мәләк Саранын јанылдығыны ҝөстәрмәк үчүн она дүшүндүрүҹү суал верди: «Јеһованын әлиндә мүмкүн олмајан бир шеј вармы?» Сара нормал олараг мәләјин бу сөзүндән горхуја дүшүб өзүнә бәраәт газандырмаға башлады вә ани олараг деди: «Мән ҝүлмүрдүм». Мәләк исә деди: «Хејр, ҝүлүрдүн» (Јарадылыш 18:9—15).\nСаранын ҝүлмәси онун иманынын зәиф олдуғунуму ҝөстәрир? Әсла! Буну нөвбәти ајә сүбут едир: «Сара да, иманы сајәсиндә, јашынын өтмәсинә бахмајараг, ушаға галмаг үчүн ҝүҹ алды, чүнки вәд верәнин етибарлы олдуғуна инанырды» (Ибраниләрә 11:11). Сара Јеһова Аллаһы јахындан таныјырды, о, әмин иди ки, Аллаһ нә вәд едибсә һамысыны јеринә јетирмәјә гадирдир. Ким истәмәзди ки, иманы бу гәдәр ҝүҹлү олсун?! Биз Аллаһы даһа јахындан танымаг үчүн әлимиздән ҝәләнин ән јахшысыны едирик. Бу минвалла биз әмин олаҹағыг ки, Саранын Аллаһа бу дәрәҹәдә инанмаға там әсасы вар иди. Доғрудан да, Јеһова Аллаһ етибара лајигдир вә О, вердији һәр бир сөзү јеринә јетирир. Һәрдән буну елә шәкилдә едир ки, инсан һејран галыр, тәәҹҹүбдән адамы, Сара кими, ҝүлмәк тутур.\n«ОНА ГУЛАГ АС»\nСара ҝүҹлү иман саһиби олдуғу үчүн Аллаһ она ҝөзәл немәт бәхш етди\nСаранын 90 јашы оланда ҹаванлығындан бәри һәсрәтлә ҝөзләдији о ҝөзәл аны јашады, севимли һәјат јолдашына, артыг јүз јашы олан Ибраһим пејғәмбәрә оғул бәхш етди. Ибраһим пејғәмбәр Аллаһын бујурдуғу кими ушағын адыны Исһаг гојду. Ушаг оланда Сара белә демишди: «Аллаһ мәни ҝүлдүрдү. Буну ешидән һәр кәс мәнимлә бирҝә ҝүләҹәк» (Јарадылыш 21:6). Јәгин, бу сөзләри дејәндә онун симасында јорғун, амма шөлә сачан тәбәссүм јаранмышды. Аллаһын Сараја мөҹүзәви јолла бәхш етдији бу немәт она өмүрлүк хошбәхтлик ҝәтирмишди. Амма бу, ејни заманда, бөјүк мәсулијјәт иди.\nИсһагын беш јашы оланда анасы ону сүддән ајырды. Бу мүнасибәтлә Ибраһим пејғәмбәр зијафәт тәшкил етди. Амма һәмин ҝүн хошаҝәлмәз вәзијјәт јаранды. Сара ҝөрдү ки, Һәҹәрин 19 јашлы оғлу Исмајыл Исһагы әлә салыр. Онун бу һәрәкәти Сараја чох пис тәсир етди. Бу, ади дәҹәллик дејилди. Мүгәддәс Китабын бир ајәсиндә Исмајылын бу һәрәкәти тәгиб кими тәсвир олунур. Сара вәзијјәти олдуғу кими ҝөрүрдү, бу вәзијјәтин оғлу үчүн ҹидди тәһлүкә олдуғуну баша дүшүрдү. Сара Исһаг, садәҹә, онун оғлу олдуғу үчүн нараһат олмурду, о, һәм дә дәрк едирди ки, бу ушаг Аллаһын нијјәтиндә ваҹиб јер тутур. Буна ҝөрә дә, о, ҹәсарәтини топлајыб әри илә ачыг данышды. Ондан хаһиш етди ки, Һәҹәрлә Исмајылы евдән говсун (Јарадылыш 21:8—10; Галатијалылара 4:22, 23, 29).\nБәс Ибраһим пејғәмбәр бу хаһишә неҹә јанашды? Мүгәддәс Китабда јазылыб: «Оғлу һаггында Саранын дедикләри Ибраһимә пис тәсир етди». Ата мәһәббәти она мәсәләнин ҹиддилијини ҝөрмәјә мане олурду. Јеһова Аллаһ исә вәзијјәти апајдын ҝөрүрдү, буна ҝөрә дә, Өзү мәсәләјә гарышды. Аллаһ Ибраһимә деди: «Гој Саранын ушаг вә кәниз һаггында дедикләри сәнә пис ҝәлмәсин. Она гулаг ас, чүнки сәнә вәд олунан өвлад Исһагдан төрәјәҹәк». Аллаһ Ибраһими архајын етди ки, Һәҹәрлә Исмајылын гејдинә галаҹаг. Ибраһим пејғәмбәр садиг бәндә кими Аллаһа итаәт етди (Јарадылыш 21:11—14).\nСара чох јахшы һәјат јолдашы иди, әринә әсил көмәкчи иди. О, әринә тәкҹә јахшы шејләри данышмырды, аиләси вә онларын ҝәләҹәји үчүн тәһлүкәли олан проблем ҝөрәндә дә мәсәләни ачыг шәкилдә әринә дејирди. Исмајылла бағлы мәсәләдә онун әри илә белә конкрет данышмасы һөрмәтсизлик дејилди. Иса Мәсиһин һәвариләриндән бири аиләли бир инсан олараг, Сараны әринә бөјүк һөрмәт ҝөстәрән бир гадын кими мисал ҝәтирмишди (1 Коринфлиләрә 9:5; 1 Бутрус 3:5, 6). Әслиндә, Сара сусмагла әринә һөрмәтсизлик етмиш оларды, чүнки бу проблем Ибраһим пејғәмбәрә вә онун бүтүн ев әһлинә баһа баша ҝәлә биләрди. Сара буну ҝизләдә билмәзди. Буна ҝөрә дә, һәр шеји меһрибан шәкилдә әринә данышды.\nСаранын нүмунәси чох гадыны һејран гојур. Онлар Сарадан әрләри илә ачыг шәкилдә вә һөрмәтлә данышмағы өјрәнирләр. Ола билсин, һансыса гадынын үрәјиндән кечә биләр ки, каш, Јеһова Саранын вәзијјәтиндә олдуғу кими, онун да аиләсиндә јаранан мәсәләјә гарышыб проблеми јолуна гојајды. Вәзијјәт нә гәдәр чәтин олса да, бу гадынлар Саранын иманыны, мәһәббәтини вә сәбрини өрнәк ҝөтүрүрләр.\nЈеһова Сараја «әсилзадә гадын» мәнасыны дашыјан ад вермишди. Амма о, һеч вахт ҝөзләмирди ки, онунла шаһзадә кими рәфтар етсинләр\nЈеһова бу меһрибан гадына «әсилзадә гадын» мәнасыны дашыјан ад вермишди. Амма о, һеч вахт ҝөзләмирди ки, онунла шаһзадә кими рәфтар етсинләр. Мәһз буна ҝөрәдир ки, Сара 127 јашында өләндә Ибраһим пејғәмбәр она јас тутуб ағламышды * (Јарадылыш 23:1, 2). О, өз шаһзадәси, бу «әсилзадә гадын» үчүн чох дарыхырды. Шүбһәсиз, Јеһова Аллаһ да бу мөмин бәндәси үчүн дарыхыр вә ону јер үзүндә олаҹаг ҹәннәтдә дирилдәҹәји ҝүнү һәсрәтлә ҝөзләјир. Сараны вә Саранын иманыны өрнәк ҝөтүрән инсанлары ҝәләҹәкдә әбәди вә хошбәхт һәјат ҝөзләјир (Јәһја 5:28, 29).\n^ абз. 3 Әслиндә, Ибраһим пејғәмбәрин вә зөвҹәси Сара ханымын ады Ибрам вә Сарај олуб. Сонрадан Аллаһ-Таала онлара Ибраһим вә Сара адыны вермишди. Онлар бу адла танындығы үчүн мәгаләдә бу адлар истифадә олунуб.\n^ абз. 10 Ибраһим пејғәмбәрин дөврүндә Јеһова Аллаһ чохникаһлылыға вә ҹаријә алмаға изин верирди, амма Иса Мәсиһ јер үзүнә ҝәләндә Аллаһын Әдән бағында тәсис етдији тәкникаһлылыг ганунуну бәргәрар етди (Јарадылыш 2:24; Мәтта 19:3—9).\n^ абз. 25 Сара Мүгәддәс Китабда ады чәкилән гадынлардан јеҝанә инсандыр ки, нечә јашында өлдүјү гејд олунуб.\nИбраһим — «иман ҝәтирәнләрин атасы»\nИбраһим пејғәмбәрин иманлы инсан олдуғу нә ҝөрүнүр? Һансы саһәләрдә Ибраһим пејғәмбәрин иманыны өрнәк ҝөтүрә биләрсиниз?\nМҮГӘДДӘС КИТАБ БИЗӘ ҺАНСЫ ХӘБӘРИ ЧАТДЫРЫР?\nАллаһ Ибраһимлә әһд бағлајыр\nИбраһим нә үчүн Кәнан дијарына көчүр? Јеһова Ибраһимлә һансы әһди бағлајыр?\n№ 5, 2017 | Мәләкләр. Билдикләримиз вә билмәдикләримиз\nҜӨЗӘТЧИ ГҮЛЛӘСИ № 5, 2017 | Мәләкләр. Билдикләримиз вә билмәдикләримиз\nСара. «Сән ҝөзәл гадынсан»\nҺәнуг пејғәмбәр. О, Аллаһын разылығыны газанды\n«Бу дөјүш Јеһованындыр»


Q=6	C=2	SS=1	LS=4	PS=1	DC=1	LC=0	SD=0	BS=2	G0=55	G1=45	G2=25	DLID=az_RU	BODY=Бир саламын дәјәри\n«Мәним Падшаһлығым бу дүнјадан дејил»\nБир-биримизлә вәһдәтдә олаг\nО, Аллаһын рәғбәтини газана биләрди\nГој илаһи ганун вә принсипләр виҹданымыза һаким олсун\nНур кими парлајыб Јеһованы шәрәфләндирин\nLIFE STORY Бүтүн сыхынтыларымда тәсәлли алдым\nҜөзәтчи гүлләси (тәлим нәшри) | Ијун 2018\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Белиз креолу Вјетнам Данимарка Индонезија Исвеч Кирибати Конго Литва Македонија Маршалл Мјанма Непал Нидерланд Ниҝериа пиҹини Норвеч Понапе Самоа Соломон Адалары пиҹини Тонга Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман алур ами амһара африкаанс ашағы алман ајмара баса (Камерун) бикол болгар булу варај венда волајта га ган гуарани гуҹарат гырғыз дамара дуала дхолуо еве едо ермәни есан естон ефик занде зулу ибанаг иврит илок инҝилис исланд исоко испан италјан кабовердиану кабре каннада каонде каталан кекчи кечуа (Анкаш) кечуа (Боливија) кикамба кикујју кинјаруанда кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел миштек (Ҝерреро) монгол науатл (Хуастека) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал португал (португал) пәнҹаб румын рус санго свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили тагалог таи тамил татар таҹик тви телугу тетела тетум (Дили) тзелтал тив тигре ток-писин тотонак тохолабал тсонга тумбука түрк урһобо фарс фин фон франсыз хорват чех чибемба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан ҝүрҹү Ҹәнуби Африка жест дили Һаити креолу һауса һилигајнон һинд һири-моту әрәб өзбәк өзбәк (латын)\nКиминләсә ҝөрүшәндә бу кими сөзләри тез-тез истифадә едирик. Бәлкә дә, саламлашанда әл сыхыр вә ја гуҹаглашырыг. Әразијә ҝөрә саламлашма үсуллары фәргләнсә дә, һамысы ејни мәгсәди дашыјыр. Белә ки, салам вермәмәк вә ја саламы алмамаг сојуглуг вә мәдәнијјәтсизлик кими гәбул олуна биләр.\nБунунла белә, һәр кәс саламлашмаға мејилли дејил. Бәзиләри утанҹаглыгдан, диҝәрләри исә өзүнү дәјәрсиз һесаб етдијинә ҝөрә башгалары илә саламлашмыр. Бир башгалары үчүн фәргли иргә, миллијјәтә, јаша, ҹинсә, сосиал мөвгејә саһиб инсанлара салам вермәк чәтиндир. Амма унутмамалыјыг ки, бир саламын белә, бөјүк дәјәри вар.\nБир дүшүнүн: «Саламлашмағын һансы мүсбәт јөнләри вар? Аллаһын Кәламы бизә саламлашмаг әдәби барәдә нә өјрәдир?»\nҺӘР ҸҮР ИНСАНЫ САЛАМЛАЈЫН\nҺәвари Бутрус гејри-јәһуди олан Корнилини мәсиһи јығынҹағына гәбул едән заман демишди: «Аллаһ ајры-сечкилик етмәјән Аллаһдыр» (Һәв. 10:34). Сонралар о, Аллаһ «истәјир ки, һамы төвбәјә ҝәлсин» сөзләрини јазмышды (2 Бут. 3:9). Бу ајәләри охујанда инсанын ағлына һәгигәти јени өјрәнәнләр ҝәлир. Лакин Бутрус мәсиһиләрә дә буна бәнзәр сөзләр демишди: «Һәр ҹүр инсана һөрмәт един, бүтүн гардашлығы севин» (1 Бут. 2:17). Беләдирсә, инсанын һансы иргдән вә ја мәдәнијјәтдән олмасындан асылы олмајараг, һәр кәси саламламағымыз јахшы олмаздымы? Беләҹә, онлара һөрмәт вә мәһәббәтимизи ҝөстәрмиш оларыг.\nҺәвари Булус јығынҹағы тәшвиг етмишди: «Мәсиһ сизи гәбул етдији кими, сиз дә бир-биринизи гәбул един» (Ром. 15:7). Булус она «дајаг олан» гардашларын адларыны хүсусилә гејд етмишди. Бу ҝүн исә баҹы-гардашларымызын дајаға даһа чох еһтијаҹы вар! Ахы Шејтан ахырзаманда амансыз һүҹумларыны даһа да артырыб (Кол. 4:11; Вәһј 12:12, 17).\nМүгәддәс Китабдакы нүмунәләр ҝөстәрир ки, салам бәзән инсана хош тәсир бағышламагдан даһа бөјүк мәна кәсб едир.\nӘМИНЛИК, РУҺЛАНДЫРМА, МӘҺӘББӘТ\nАллаһ Оғлунун һәјатыны Мәрјәмин бәтнинә көчүрән заман онун јанына Өз мәләјини ҝөндәрир. Мәләк сөзүнә белә башлајыр: «Салам, еј Аллаһын мүбарәк бәндәси! Јеһова сәнинләдир!» Мәрјәмин бу сөзләрдән бәрк һәјәҹанландығыны ҝөрән мәләк: «Мәрјәм, горхма, сән Аллаһын ҝөзүндә лүтф тапмысан» дејир. Сонра она билдирир ки, о, Аллаһын изни илә Мәсиһи дүнјаја ҝәтирәҹәк. Бу сөзләр Мәрјәмин үрәјинә су сәпир вә о, итаәткарҹасына мәләјә ҹаваб верир: «Мән Јеһованын гулујам! Гој сән дејән кими олсун» (Лука 1:26—38).\nЈеһованын елчиси олмаг мәләк үчүн бөјүк шәрәф иди. Бунунла белә, о, гејри-камил инсана хәбәр чатдырмағы өзүнә ар билмәди. О, сөзүнә саламлајараг башлады. Мәләкдән нә өјрәнә биләрик? Биз дә башгаларыны саламламаға вә онлара үрәк-дирәк вермәјә һазыр олмалыјыг. Ҹәми бир-ики кәлмәмизлә башгаларына дајаг ола вә онлары Јеһованын халгынын бир һиссәси олдугларына әмин едә биләрик.\nБулусун Кичик Асија вә Авропадакы јығынҹагларда чохлу танышы вар иди. О, јаздығы мәктубларда бир чох инсана салам ҝөндәрмишди. Буна Ромалылара мәктубун 16-ҹы фәслини мисал ҝөстәрмәк олар. Булус мәктубунда Фиби адлы баҹымызын адыны чәкәрәк, «ону Ағамыз наминә мүгәддәсләрә јарашан тәрздә гәбул един, нә көмәјә еһтијаҹы олса, көмәк един» дејә гардашлары тәшвиг етмишди. Приска вә Аквиласа «онлара тәкҹә мән јох, башга халгларын адамларындан ибарәт бүтүн јығынҹаглар тәшәккүр едирләр» сөзләри илә саламларыны ҝөндәрмишди. Һәмчинин «әзизим Епенетә салам дејин», «Ағамызын јолунда ҹанла-башла чалышан Трифенаны вә Трифосаны саламлајын» сөзләри илә бу ҝүн бизим о гәдәр дә мәлуматымызын олмадығы баҹы-гардашлара саламларыны ҝөндәрмишди. Бәли, һәвари Булус баҹы-гардашлардан саламыны әсирҝәмирди (Ром. 16:1—16).\nТәсәввүр етмәк олар, бу баҹы-гардашлар өзләри һагда белә хош сөзләр ешидәндә нә гәдәр севинмишдиләр. Шүбһәсиз ки, бу, онларын Булуса вә бир-биринә олан мәһәббәтини артырмышды! Бу севҝи долу саламлары ешидән мәсиһи јығынҹағынын диҝәр үзвләри дә руһланмыш вә иманда мөһкәм галмаға даһа да гәтијјәтли олмушдулар. Бәли, кимисә саламлајаркән она хүсуси диггәт ҝөстәрмәк, сәмими тәрифләмәк мүнасибәтләри мөһкәмләндирир вә Јеһова Аллаһын хидмәтчиләри арасында бирлик јарадыр.\nҺәвари Булус Путеоли лиманына чатыб Ромаја јахынлашанда баҹы-гардашлар ону гаршыламаға ҝәлмишди. Узагдан онлары ҝөрән Булус Аллаһа шүкүр етмишди вә бу, ону үрәкләндирмишди (Һәв. 28:13—15). Бәзән елә олур ки, кимәсә ҝүлүмсәмәк вә ја садәҹә әл еләмәк имканымыз олур. Һәтта бу да инсана, хүсусилә дә, кәдәрли вә ја дәрдли биринә гол-ганад верә биләр.\nШаҝирд Јагуб јығынҹагдакы бәзи баҹы-гардашлара ҹидди мәсләһәт вермәли иди, чүнки онлар дүнја илә достлуг едәрәк Јеһоваја хәјанәт едирдиләр (Јаг. 4:4). Амма ҝәлин ҝөрәк о, мәктубуна неҹә башлајыр:\n«Аллаһын вә Ағамыз Иса Мәсиһин гулу Јагубдан јер үзүнә сәпәләнмиш он ики гәбиләјә мәктуб: Сизә салам олсун!» (Јаг. 1:1). Сөзсүз ки, Јагубун мәктубуна һамынын Аллаһ гаршысында бир олдуғуну вурғулајараг башламасы, мәсиһиләрә онун мәсләһәтини гәбул етмәјә көмәк етмишди. Бәли, саламлашаркән тәвазө ҝөстәрмәк, һәтта ҹидди мәсәләләри мүзакирә етмәк үчүн ҝөзәл башланғыҹдыр.\nСаламлашмаг гыса олса белә, сәмими олмалы вә мәһәббәтдән ирәли ҝәлмәлидир. Һәтта онун нәзәрә чарпмадығыны дүшүнсәк дә (Мәт. 22:39). Ирландијада бир баҹы ҝөрүшүн башламасына бир нечә дәгигә галмыш ибадәт евинә чатыр. О, тез-тәләсик ичәри ҝирәндә бир гардаш она тәрәф чеврилиб ҝүлүмсәјәрәк дејир: «Хош ҝәлмисән. Сәни ҝөрмәјә шадам». Баҹы сәссизҹә кечиб јериндә әјләшир.\nБир нечә һәфтә сонра баҹы һәмин гардаша јахынлашыб хејли вахтдыр аиләсиндә вәзијјәтин ҝәрҝин олдуғуну билдирәрәк дејир: «Һәмин ҝүн о гәдәр мәјус идим ки, јығынҹаға да ҝәлмәјәҹәкдим. Ҝөрүшдә дејиләнләрин чоху јадымда галмады. Амма сәнин саламын јадымдадыр. Һәгигәтән хош олду. Чох сағ ол».\nГардаш вердији ади саламын баҹыја бу гәдәр тәсирли олдуғундан хәбәрсиз иди. О дејир: «Баҹы дејәндә ки, ики кәлмә сөзүм ону нә гәдәр руһландырыб, һәмин вахт она салам вердијимә ҝөрә чох севиндим. Буну ешитмәк мәним үчүн дә хош олду».\nСүлејман пејғәмбәр јазмышды: «Чөрәјини суја бурах, ҝүнләр кечәр, ону јенидән тапарсан» (Ваиз 11:1). Инсанлардан, әләлхүсус, диндашларымыздан саламымызы әсирҝәмәсәк, һәм өзүмүздә, һәм дә онларда ҝөзәл кејфијјәтләр јетишдирәҹәјик. Одур ки, ҝәлин һеч заман бир саламын нә гәдәр дәјәрли олдуғуну унутмајаг!\nҜӨЗӘТЧИ ГҮЛЛӘСИ (ТӘЛИМ НӘШРИ) Ијун 2018


Q=8	C=7	SS=4	LS=1	PS=1	DC=0	LC=0	SD=0	BS=3	G0=48	G1=37	G2=17	DLID=az_RU	BODY=Тәкамүл, јохса јарадылыш? Јарадылыша нијә инанырам? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон зулу иврит илок инҝилис исланд испан италјан каонде кинјаруанда кореја коса латыш лингала малагаси малај малајалам маҹар папјаменто (Күрасао) полјак португал румын рус себуан сепеди серб серб (латын) сесуто (Лесото) сингал словак словен суаһили тагалог таи тамил татар телугу тсонга түрк түркмән умбунду фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һилигајнон һинд әрәб\n«Әҝәр сән јарадылыша инанырсанса, ҹамаат сәнә елә бахыр ки, санки сән күтбејинсән, валидејнләринин данышдығы нағыллара инанан балаҹа ушагсан, ја да ки дини тәлимләрлә сәнин бејнини јујублар» (Ҹанет).\nСән дә Ҹанетин кечирдији һиссләри кечирирсән? Әҝәр еләдирсә, јәгин ки, јарадылышла бағлы шүбһәләрин олуб. Һәр шеј бир тәрәфә, һеч кәсә башгаларынын она ҝеридәгалмыш кими бахмасы хош дејил. Бәс белә вәзијјәтдә нә едә биләрсән?\nЕтигадына гаршы ирәли сүрүлән етиразлар\nЕтигадын һагда фикирләш\nДәлилләри арашдырмаг үчүн көмәкчи васитәләр\n1. Јарадылыша инанырсанса, инсанлар елә дүшүнәҹәкләр ки, сән елмә гаршысан.\n«Мүәллимим дејирди ки, јарадылыша инан инсанлар дүнјадан баш ачмаг истәмәјән, нәләри исә изаһ етмәкдән гачан тәнбәл инсанлардыр» (Марија)\nБилмәјин ваҹибдир. Белә иддиа ирәли сүрәнләр фактлардан хәбәрсиздирләр. Галилео вә Исаак Нјутон кими танынмыш алимләр јарадылыша инанырдылар. Онларын иманы елмә олан севҝиләринә мане олмурду. Бу ҝүн дә елә алимләр вар ки, онларын јарадылыша олан иманлары елмлә мәшғул олмаларына мане олмур.\nТәклиф: «Ҝөзәтчи Гүлләсинин ОНЛАЈН КИТАБХАНАСЫ»нда ахтарыш бөлмәсинә «иманы барәдә данышыр» ифадәсини јазыб ахтарыш апар. Јарадылыша инанан, ејни заманда тибб вә елм саһәси илә мәшғул олан инсанларын мүсаһибәләрини оху. Ҝөр онлар нәјә ҝөрә јарадылыша инанырлар.\nЈадда сахла: Јарадылыша инанмағын елм дүшмәни олдуғуну ҝөстәрмир. Әслиндә, тәбиәт һагда өјрәндикҹә сәнин јарадылыша олан иманын мөһкәмләнәҹәк (Ромалылара 1:20).\n2. Сән Мүгәддәс Китабдакы јарадылышла бағлы јазыланлара инансан, инсанлар фикирләшәҹәкләр ки, сән дини фанатиксән.\n«Чох инсана јарадылыша инанмаг ҝүләмәли ҝәлир. Онларын фикринҹә, Мүгәддәс Китабда јарадылышла бағлы јазыланлар садәҹә бир нағылдыр» (Жасмин).\nБилмәјин ваҹибдир. Әксәр инсанларда Мүгәддәс Китабда јарадылыш һагда гејд олунан мәлуматла бағлы јанлыш фикирләр мөвҹуддур. Мисал үчүн, бәзи креасионистләр иддиа едирләр ки, јерин јаранма тарихи елә дә гәдим дејил вә ја дүнја һәр бири 24 саат олан алты ҝүнә јарадылыб. Мүгәддәс Китаб бу фикирләри дәстәкләмир.\nЈарадылыш 1:1 ајәсиндә садәҹә олараг белә дејилир: «Башланғыҹда Аллаһ ҝөјү вә јери јаратды». Бу сөзләр дүнјанын милјард илдир мөвҹуд олдуғуна даир елмин ирәли сүрдүјү сүбутлара зидд ҝетмир.\nЈарадылыш китабында истифадә олунан «ҝүн» сөзү узун бир дөврә аид ола биләр. Мисал үчүн, Јарадылыш 2:4 ајәсиндәки «ҝүн» сөзү алты јарадылыш ҝүнүнүн һамысына аиддир.\nЈадда сахла. Мүгәддәс Китабын јарадылышла бағлы олан фикирләри елми фактларла уғунлуг тәшкил едир.\nЈарадылыша инанмаг нәјәсә кор-коранә инанмаг дејил. Әксинә, мәнтиги шәкилдә јүрүдүлмүш мүлаһизәјә әсасланыр. Ашағыдакыларын үзәриндә дүшүнүн.\nБу вахта гәдәр һәјат сәнә чох шеј өјрәдиб. Әтрафында нәләрә исә баханда баша дүшүрсән ки, онлар өз башына јарана билмәз. Мисал үчүн, бир камера, тәјјарә вә ја бир ев ҝөрәндә, тәбии олараг фикирләширсән ки, бунлар киминсә әл ишидир. Бәс онда нәјә ҝөрә инсан ҝөзүнә, сәмада учан гушлара вә ја Јер күрәсинә баханда белә фикирләшмәјәсән?\nФикирләш. Чох вахт мүһәндисләр тәбиәтдә ҝөрдүкләри һејрәтамиз шејләрдән бәһрәләнәрәк јени-јени ихтиралар едирләр вә онлар һаглы олараг истәјирләр ки, өз ихтиралары илә танынсынлар. Ортаја мәнтигли олараг белә бир суал чыхыр: әҝәр биз ихтирачылары вә онларын ихтираларыны гәбул едириксә, онда Јарадан Аллаһы вә Онун мөһтәшәм шејләр јаратдығыны нијә гәбул етмәјәк?\nТәјјарәни киминсә дүзәлтдијини фикирләшиб, гушу исә һеч кимин јаратмадығыны фикирләшмәк мәнтиглидир?\nСән тәбиәтдәки дәлилләр васитәси илә јарадылыша олан инанҹыны мөһкәмләндирә биләрсән.\nТәклиф: «Ҝөзәтчи Гүлләсинин ОНЛАЈН КИТАБХАНАСЫ»нын ахтарыш бөлмәсиндә «Тәкамүл, јохса јарадылыш мөҹүзәси?» ифадәсини јазыб ахтарыш апар. «Ојанын!» журналынын ејни адлы рубрикасындан сәнин үчүн мараглы олан мәгаләләри сеч. Һәр мәгаләдә тәбиәтлә бағлы мүзакирә олунан мөвзуларын һансы саһәсинин сәнин үчүн даһа мараглы олдуғуну өзүн үчүн мүәјјәнләшдир. Вә фикирләш ҝөр бу биликләр Јараданын олдуғуна сәни неҹә әмин едә биләр?\nДәриндән арашдыр: Јарадылышла бағлы дәлилләри даһа дәриндән арашдырмаг үчүн ашағыдакы брошүралардан јарарлан.\n«Һәјат неҹә јараныб?» (Рус вә ја түрк дилиндә)\nЈер күрәси һәјатын олмасы үчүн мүкәммәл јердир вә јашамаг үчүн лазым олан һәр шејлә тәҹһиз олунуб. (Сәһифә 4—10)\nТәбиәт дизајн нүмунәләри илә долудур. (Сәһифә 11—17)\nМүгәддәс Китабын Јарадылыш бөлмәсиндә дүнјанын јаранмасы илә бағлы мәлуматлар елмлә ујғунлуг тәшкил едир. (Сәһифә 24—28)\nҺәјат ҹансыз маддәләрдән өзбашына әмәлә ҝәлә билмәз. (Сәһифә 4—7)\nҸанлыларын гурулушу тәсадүф нәтиҹәсиндә әмәлә ҝәлмәјәҹәк гәдәр чох мүрәккәбдир. (Сәһифә 8—12)\nDNT-нин мәлумат сахлама һәҹми мүасир технолоҝијанын наилијјәтләрини өтүб кечир. (Сәһифә 13—21)\nҺәјат нөвләринин һамысынын бир әҹдады олмамышдыр. Палеонтолоҝија елми әсас һејван нөвләринин тәдриҹән јох, ејни анда мејдана ҝәлдијини дәстәкләјир. (Сәһифә 22-29)\n«Аллаһын варлығына мәни ән чох ҹанлылар аләми, тәбиәт әмин едир. Јер күрәсиндә һејванлардан тутмуш, каината гәдәр һәр шејдә низам-интизам һөкм сүрүр» (Томас).\n«Елмлә бағлы дәрсдә биткиләр, һејванлар вә инсан организми һагда өјрәндикләримә валеһ олдум! Бүтүн бунларын Јараданын әсәри олдуғуна зәррә гәдәр дә шүбһә етмирәм. Кор-коранә инанмаг мәсәләсинә ҝәләндә, мәнҹә, буну јарадылыша јох, тәкамүлә аид етмәк олар» (Һанна).\n«“Ојанын!” журналындакы “Тәкамүл, јохса јарадылыш мөҹүзәси?” адлы рубриканы охумағы чох севирәм. Онлар мәнә сүбут едир ки, тәкамүл нәзәријјәси сәһвдир. Кәпәнәк вә милчәкгушу кими ҝөзәл бир һејванын тәсадүф нәтиҹәсиндә әмәлә ҝәлдијини дүшүнмәк ағылсызлыг оларды» (Талија).


Q=5	C=3	SS=2	LS=1	PS=0	DC=0	LC=0	SD=0	BS=11	G0=63	G1=51	G2=18	DLID=az_RU	BODY=Стресси дәф етмәјин јоллары\nОјанын! | № 1, 2020\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Белиз креолу Бразилија жест дили Вјетнам Гренландија Данимарка Еквадор жест дили Индонезија Исвеч Испанија жест дили Италија жест дили Камбоҹа Кирибати Колумбија жест дили Конго Куба жест дили Литва Маврики креолу Македонија Малта Мексика жест дили Мјанма Непал Нидерланд Норвеч Полша жест дили Раратонга Самоа Соломон Адалары пиҹини Тувалу Увеа Уелс Украјна Филиппин жест дили Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ашағы алман ајмара баса (Камерун) батак (каро) батак (тоба) бауле бенгал бислама болгар булу варај волајта газах ган гарифуна гуахиро гуҹарат гырғыз дреһу дуала еве ермәни ермәни (гәрб) естон ефик зулу ибанаг ибо иврит илок инҝилис исланд испан италјан кабовердиану каннада каталан кекчи кечуа (Боливија) килуба кинјаруанда кирунди кичуа (Имбабура) кичуа (Чимборасо) кореја коса күрд курманҹи (Гафгаз) күрд курманҹи (кирил) латыш лингала лози лувале луганда малагаси малај малајалам мам мамбве-лунгу маратһ мајја маҹар мбунда монгол навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгангела ндебеле (Зимбабве) нјанека нјунгве оромо пангасинан папјаменто (Аруба) папјаменто (Күрасао) полјак португал португал (португал) пәнҹаб ронга румын рус рус жест дили санго сапотек (Истм) себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил суаһили суаһили (Конго) сунда тагалог таи тамил тараски татар тви телугу тетела тетум (Дили) тигре тлапанек ток-писин тсва тсонга тумбука түрк фин франсыз хорват чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чол чопи шона јапон јоруба јунан ҝүрҹү Һаити креолу Һиндистан жест дили һилигајнон һинд һири-моту әрәб өзбәк өзбәк (латын)\nСТРЕССИ ДӘФ ЕТМӘК МҮМКҮНДҮР\nСтресси азалтмаг үчүн өз сағламлығыныз, инсанларла мүнасибәтләриниз, мәгсәдләриниз вә һәјатда сизин үчүн өнәмли олан шејләр барәдә дүшүнүн. Бу мәгаләдә стрессин өһдәсиндән ҝәлмәк, ону азалтмаг үчүн бәзи мәсләһәтләри нәзәрдән кечирәҹәјик.\nБир ҝүнлә јашајын\n«Һеч вахт сабаһкы ҝүн үчүн нараһат олмајын, чүнки сабаһкы ҝүн өзү илә јени гајғылар ҝәтирәҹәк» (МӘТТА 6:34).\nМәнасы: Һәр ҝүнүн өз гајғысы олур. Сабаһын дәрдини чәкәрәк бу ҝүнүн гајғыларыны артырмајын. Чалышын, бир ҝүнлә јашајасыныз.\nСтресс нараһатчылыг јарадыр. Буна ҝөрә дә, илк нөвбәдә, гәбул един ки, стрессдән там гачмаг мүмкүн дејил. Дәјишә билмәјәҹәјиниз шејләр барәдә нараһат олмаг стресси артыраҹаг. Икинҹиси, нәзәрә алын ки, горхдуғумуз шејләр чох вахт баш вермир.\n«Гој һамы сизи дәрракәли адам кими танысын» (ФИЛИППИЛИЛӘРӘ 4:5).\nМәнасы: Мүкәммәллик ахтармајын. Өзүнүз үчүн вә башгалары үчүн гејри-реал тәләбләр гојмајын.\nТәвазөкар олун. Чох тәләбкар олмајын. Өзүнүзүн вә башгаларынын мәһдудијјәтләрини баша дүшүн. Белә етсәниз, һәм өзүнүз үчүн, һәм дә башгалары үчүн стресси азалдаҹагсыныз вә даһа јахшы нәтиҹәләр әлдә едәҹәксиниз. Һәмчинин јумор һиссинизи горујун. Һәтта нә исә гајдасында олмајанда белә, инсан ҝүләндә ҝәрҝинлији азалыр, әһвали-руһијјәси јүксәлир.\nСизи стрессә салан сәбәбләри өјрәнин\n«Ағыллы адам тәмкинини позмаз» (МӘСӘЛЛӘР 17:27).\nМәнасы: Мәнфи емосијалар ајдын дүшүнмәјә мане олур. Буна ҝөрә дә чалышын, тәмкининизи позмајасыныз.\nНәјин сизин үчүн стресс јаратдығыны вә буна неҹә реаксија ҝөстәрдијинизи мүәјјән един. Мәсәлән, стрессли вахтларынызда фикирләринизә, һиссләринизә, давранышыныза диггәт јетирин, һәтта онлары јаза да биләрсиниз. Стрессә реаксијаныздан нә гәдәр чох аҝаһ олсаныз, бир о гәдәр еффектив сүрәтдә стрессин өһдәсиндән ҝәлә биләҹәксиниз. Һәмчинин стресс јарадан шејләри һәјатыныздан чыхармаға чалышын. Әҝәр бу гејри-мүмкүндүрсә, онда онларын тәсирини азалтмаға чалышын. Ола билсин, өһдәнизә дүшән иши иҹра етмәк үчүн даһа јахшы үсул тапмаг вә ја вахтынызы дүзҝүн планлашдырмаг лазым ҝәләҹәк.\nМәсәләјә башга ҹүр јанашмаға чалышын. Сиздә стресс јарадан шејләр башгасы үчүн стресс јаратмаја биләр. Буна исә сәбәб мәсәләјә бахышымыз ола биләр. Үч мәсләһәтә диггәт јетирин:\nИнсанларын нијјәтини писә јозмајын. Ола билсин, кимсә нөвбәдә сиздән габаға кечир. Онун һәрәкәтинә кобудлуг кими бахсаныз, дилхор олаҹагсыныз. Амма онун буну пис нијјәтлә етмәдијини дә дүшүнмәк олар вә бу, доғрудан да, белә ола биләр.\nВәзијјәтин мүсбәт тәрәфини ҝөрүн. Һәкимин гәбулунда, јахуд башга јердә узун-узады нөвбә ҝөзләјәркән мүталиә етсәниз, мүәјјән ишинизи ҝөрсәниз, чох стресс кечирмәзсиниз.\nҜениш дүшүнмәјә чалышын. Өзүнүзә суал верин: «Бу проблем сабаһ, јахуд ҝәлән һәфтә дә ҝөзүмә белә бөјүк ҝөрүнәҹәк?» Кичик вә ҹидди мәсәләләри бир-бириндән ајырын.\n«Гој һәр шеј әдәб-әрканла вә низамла олсун» (1 КОРИНФЛИЛӘРӘ 14:40).\nМәнасы: Чалышын, низам-интизамлы оласыныз.\nҺамы һәјатында мүәјјән дәрәҹәдә низам-интизамын олмасыны хошлајыр. Гармагарышыглыға вә стрессә сәбәб олан амилләрдән бири дә иши тәхирә салмагдыр. Бунун нәтиҹәсиндә хејли иш үст-үстә јығыла биләр. Нөвбәти ики мәсләһәтә диггәт јетирин:\nҸәдвәл гурун вә ҹәдвәлә риајәт един.\nҺансы хасијјәтинизә ҝөрә ишләринизи тәхирә салдығынызы мүәјјән един вә бу хасијјәтинизи дүзәлдин.\n«Бир овуҹ истираһәт ики овуҹ зәһмәтдән вә күләк далынҹа гачмагдан јахшыдыр» (ВАИЗ 4:6).\nМәнасы: Инсан өзүнү һәддән артыг ишә һәср етсә, ики овуҹ зәһмәтин фајдасыны ҝөрмәјәҹәк. Ҝөрдүјү ишдән зөвг алмаға нә вахты, нә дә ҝүҹү галаҹаг.\nИшә вә пула дүзҝүн јанашын. Пул инсана нә хошбәхтлик ҝәтирир, нә дә стрессини азалдыр. Әксинә, Ваиз 5:12 ајәсиндә дејилир: «Варлынын дөвләти ону јатмаға гојмур». Она ҝөрә дә ајағынызы јорғаныныза ҝөрә узадын.\nДинҹәлин. Инсан севдији ишлә мәшғул оланда стресси азалыр. Лакин пассив истираһәт, мәсәлән, телевизора бахмағын елә дә бөјүк көмәји олмур.\nТехнолоҝијаја һәддән артыг бағланмајын. Електрон үнваныны, месажлары, јахуд сосиал медиа сајтларыны тез-тез јохламајын. Нә гәдәр ки вәзијјәт тәләб етмир, ишдән кәнар вахтда ишә ҝөрә електрон үнванынызы јохламајын.\nСағламлығынызын гејдинә галын\n«Бәдән мәшгинин... фајдасы олур» (1 ТИМУТИЈӘ 4:8).\nМәнасы: Мүтәмади олараг идманла мәшғул олмаг сағламлыг үчүн фајдалыдыр.\nЈахшы вәрдишләрә јијәләнин. Идман әһвали-руһијјәни галдырыр, бәдәнин стрессә реаксијасыны јахшылашдырыр. Фајдалы гидалар гәбул един вә јемәјинизи вахтлы-вахтында јејин. Кифајәт гәдәр јатын.\nСтрессдән чыхмаг үчүн сигарет, наркотик вә сәрхошлуг кими зәрәрли вәрдишләрә үз тутмајын. Әслиндә, бунлар стресси артырыр, инсанын сағламлығыны, зәһмәтлә газандығы пулу әлиндән алыр.\nӘҝәр стрессин өһдәсиндән ҝәлә билмирсинизсә, һәкимә мүраҹиәт един. Мүтәхәссисдән көмәк истәмәк зәифлијин ҝөстәриҹиси дејил.\n«СТРЕССИ ХЕЈИРХАҺЛЫГЛА МӘҺВ ЕДИН»\n«Хејирхаһ адам өзүнә хејир едир, гәддар исә өз башына бәла ачар» (МӘСӘЛЛӘР 11:17).\n«Стресси дәф един» адлы китабын бир фәсли «Стресси хејирхаһлыгла мәһв един» адланыр. Китабын мүәллифи доктор Тим Кантоферин сөзләринә ҝөрә башгалары илә хош рәфтар етмәк инсанын сәһһәтинә вә әһвали-руһијјәсинә мүсбәт тәсир ҝөстәрир. Кобуд, гәддар инсан исә өзүнү бәдбәхт едир, чүнки инсанлары өзүндән узаглашдырыр.\nБиз һәмчинин өзүмүзә гаршы хејирхаһ олмагла стресси дәф едә биләрик. Мәсәлән, өзүмүз үчүн сәрт, әлчатмаз тәләбләр гојмамалыјыг, өзүмүзү алчалтмамалыјыг. Иса пејғәмбәр демишди: «Башгасыны өзүнү севдијин кими сев» (Марк 12:31).\nНәјин ваҹиб олдуғуну мүәјјән един\nМәнасы: Сизин үчүн нәјин ваҹиб олдуғуну ҝөтүр-гој един.\nИшләринизи ваҹиблијинә ҝөрә сыралајын. О заман диггәтинизи даһа ваҹиб ишләрә ҹәмләјә биләҹәксиниз, һәмчинин ҝөрәҹәксиниз ки, һансы ишләри сонраја сахламаг олар, башгасына тапшырмаг олар вә ја үмумијјәтлә етмәмәк олар.\nБир һәфтә әрзиндә вахтынызы нәјә сәрф етдијинизи јазын. Сонра фикирләшин ҝөрүн вахтынызы даһа јахшы неҹә сәрф едә биләрсиниз. Вахтынызы нә гәдәр чох идарә етсәниз, стрессиниз бир о гәдәр азалаҹаг.\nИстираһәт үчүн дә вахт ајырын. Һәтта кичик фасиләләр белә, сизә ҝүҹ верәҹәк вә стресси азалдаҹаг.\nКөмәк истәмәкдән чәкинмәјин\n«Ниҝаранчылыг үрәји сыхар, хош сөз көнлү шад едәр» (МӘСӘЛЛӘР 12:25).\nМәнасы: Башгасынын меһрибан, хош сөзләри әһвали-руһијјәнизи галдыра биләр.\nСизи баша дүшән адамла сөһбәт един. Етибарлы дост сизә вәзијјәтә башга ҹүр бахмаға көмәк едә биләр, јахуд нәзәриниздән гачан чыхыш јолуну ҝөстәрә биләр. Тәкҹә үрәјинизи ачыб-бошалтмаг белә, сизи хејли јүнҝүлләшдирәҹәк.\nКөмәк истәјин. Ишинизин мүәјјән һиссәсини башгасына тапшыра биләрсиниз?\nӘҝәр әмәкдашыныз сизин үчүн стресс јарадырса, вәзијјәти һәлл етмәк үчүн јоллар ахтарын. Мәсәлән, мүлајимликлә вә нәзакәтлә она һәрәкәтләринин сизә неҹә тәсир етдијини сөјләјин (Мәсәлләр 17:27). Әҝәр бу фајда вермәсә, онда һәмин инсанла аз вахт кечирин.\nҺәјатынызда Аллаһа јер ајырын\n«Аллаһа еһтијаҹы олдуғуну дәрк едәнләр хошбәхтдир» (МӘТТА 5:3).\nМәнасы: Инсанларын јемәк-ичмәк, ҝејим вә далдаланаҹаг јердән савајы башга тәләбаты да вар. Һәр бир инсанын Аллаһа еһтијаҹы вар. Хошбәхт олмаг үчүн бу еһтијаҹы дәрк етмәк вә өдәмәк лазымдыр.\nДуанын бөјүк көмәји ола биләр. Аллаһ сизи бүтүн гајғыларынызы Онун үзәринә гојмаға сәсләјир, чүнки О гајғынызы чәкир (1 Бутрус 5:7). Дуа етмәк вә мүсбәт шејләр барәдә дүшүнмәк инсана гәлб раһатлығы верә биләр (Филиппилиләрә 4:6, 7).\nАллаһ һаггында мүталиә един. Бу журналда верилән мәсләһәтләр Мүгәддәс Китабдандыр, Аллаһын фикирләрини әкс етдирир. Һәмчинин инсаны һикмәтли вә дүшүнҹәли едир (Мәсәлләр 3:21). Мүгәддәс Китабы охумағы гаршыныза мәгсәд гојун *. Охумаға «Мәсәлләр» китабындан башлаја биләрсиниз.\n^ абз. 54 Мүгәддәс Китабы www.jw.org сајтында охуја биләрсиниз.\n«Анлајыш һиддәти ләнҝидәр, ҝүнаһын үстүндән кечмәк инсанын јарашығыдыр» (МӘСӘЛЛӘР 19:11).\nБир журналда доктор Лорен Тусент дејир: «Стресс сәһһәтә зијандыр, бағышламаг исә инсанын сағламлығыны горујур». Сонра әлавә едир: «Бағышламаг үрәкдән мәнфи һиссләри чыхарыб, мүсбәт һиссләрә јер вермәкдир. Белә оларса, хәтринизә дәјән инсанла хош рәфтар етмәк асан олаҹаг». О сөзләринә белә јекун вурур: «Бағышламаг стрессин сәбәб олдуғу хәстәликләри минимума ендирә биләр» («Journal of Health Psychology»).\nМүгәддәс Китаб һикмәти сизә хошбәхт олмаға көмәк едә биләр\nСтрессиз һәјат мүмкүндүр\n«Сакит үрәк ҹаны сағлам едәр»\nМәтн Електрон нәшрләри јүкләмәк үчүн параметрләр ОЈАНЫН! Стресси дәф етмәк мүмкүндүр\nОЈАНЫН! Стресси дәф етмәк мүмкүндүр\nҺәјатынызы јахшылашдырын. Емосионал сағламлыг


Q=10	C=6	SS=0	LS=0	PS=3	DC=3	LC=0	SD=0	BS=0	G0=24	G1=14	G2=3	DLID=az_RU	BODY=Муса Мисирдән гачыр | Мүгәддәс Китаб һекајәси\nБАХ, Муса Мисирдән гачыр. Бәс онун далынҹа дүшән әсҝәрләри ҝөрүрсән? Билирсән онлар Мусаны нәјә ҝөрә өлдүрмәк истәјирләр? Ҝәл бахаг.\nМуса Мисирин һөкмдары фиронун евиндә бөјүјүр вә чох ағыллы, танынмыш адам олур. О, мисирли олмадығыны вә ата-анасынын исраилли гул олдуғуну билир.\nМусанын 40 јашы оланда о, халгынын неҹә јашадығыны ҝөрмәк гәрарына ҝәлир. Мисирлиләрин онларла неҹә даврандығыны ҝөрәндә ону дәһшәт бүрүјүр. О, бир мисирлинин исраиллини дөјдүјүнүн шаһиди олур. Әтрафда һеч кимин олмадығыны ҝөрән Муса мисирлини вуруб өлдүрүр вә ону гума басдырыр.\nНөвбәти ҝүн Муса јенидән халгына баш чәкмәјә ҝедир. О елә фикирләшир ки, халгыны көләликдән азад едә биләҹәк. Анҹаг онларын јашадығы јерә ҝәләндә ики исраиллинин бир-бири илә далашдығыны ҝөрүр. Муса һагсыз олана јахынлашыб дејир: ‘Гардашыны нијә дөјүрсән?’\nО адам дејир: ‘Сәни үстүмүзә башчы вә һаким ким гојуб? Јохса мисирлини өлдүрдүјүн кими мәни дә өлдүрмәк фикриндәсән?’\nМуса горхуја дүшүр. О баша дүшүр ки, ҹамаат артыг мисирлини өлдүрмәсиндән хәбәр тутуб. Фирон бу һадисәни ешидәндә Мусаны өлдүрмәк үчүн далынҹа адамлар ҝөндәрир. Елә буна ҝөрә дә Муса Мисирдән гачмалы олур.\nМуса Мисири тәрк едиб узаг Мидјан торпағына ҝәлир. Орада Јетро адлы киши вә онун аиләси илә таныш олур. Бир мүддәтдән сонра Јетронун Сиппора адлы гызы илә евләнир. Муса чобанлыг едир вә Јетронун сүрүсүнү отарыр. О, Мидјан торпағында 40 ил јашајыр. Артыг онун 80 јашы вар. Бир ҝүн гојун отаран заман Мусанын һәјатыны бүсбүтүн дәјишән гәрибә бир һадисә баш верир. Ҝәл сәһифәни чевириб, бу гәрибә һадисә һаггында өјрәнәк.\nЧыхыш 2:11–25; Һәвариләрин ишләри 7:22–29.


Q=3	C=0	SS=0	LS=3	PS=0	DC=0	LC=0	SD=0	BS=1	G0=26	G1=15	G2=10	DLID=az_RU	BODY=Nur-az.com - Итә зүлмә ҝөрә намазы сындыр, адама зүлмә ҝөрә динмә ки, мәсҹиди бағлајарлар... (Сарај молласы мәнтиги)\nИтә зүлмә ҝөрә намазы сындыр, адама зүлмә ҝөрә динмә ки, мәсҹиди бағлајарлар... (Сарај молласы мәнтиги)\n(Һәр јери ачыб мәсҹиди бағлајанларын өнүндә сусанлара)\nӘввәлләр сөз ҝәзирди ки, ҝүја филан мәсҹидин молласы, јахуд моллалары она ҝөрә сијаси сөһбәтләр етмир ки, мәсҹиди ҝәлиб бағлајарлар вә дин өлкәдә ҹамаата чатмаз. Санки дини чатдыранлар фәгәт бунлардыр. Аллаһын совет һөкүмәти заманында дини һәр ҹүр гадаған етмәләринә бахмајараг ҹамаат ҝедиб намаз гыла билирди. Сән тәблиғ еләмәсән, башгасы ҝәлиб тәблиғ едәҹәк, һеч ким тәблиғ едә билмәсә - Аллаһ-Тәала Кәрбәлаји Исмајыл демишкән - мүсәлманларын Аллаһы Нигалајы да, онун кими Совет һөкүмәтини дә јерлә јексан едәҹәк. Чүнки Нигалај Кәрбәлаја ҝүллә атмышды. Инди дә Кәрбәлаја ҝүллә атанлар чохдур. Бири елә бизим өлкәмиздә.\nГаршыдан Мәһәррәм ајы ҝәлир. О бојда нәһәнҝ – Мәһәммәд Фүзули дејирди ки, “Мәһәррәм олду мәсәррәт (шадлыг) һарамдыр”, биздә исә алчаглар бүтүн фаһишәханалары, дәнизләри, парклары, әјләнҹә јерләрини ачырлар, амма мәсҹидләри ачмајыблар. Ондан әввәл дә Мәһәррәм мәҹлисләринә ҝетмәјә гадаға гојмушдулар. Елә инди дә Имам Һүсејн (ә) бајрагларыны јығышдырыблар. Ҝөрүнүр, (Имам Һүсејндән (ә) горхдуглары үчүн) мәсҹидләри Сәфәр ајындан сонра ачаҹаглар, о да ачсалар әҝәр.\nГајыдаг ит мәсәләсинә. Демәли, “сијасәтә гарышсаг мәсҹиди бағлајарлар” дејәнләр даһа сонра дедиләр ки, ким намаза вахт сәрф едиб бир күчүјү, ит баласы ити өлүмдән хилас еләмәсә јер јарылар, о адам јерин ичинә ҝирәр. Бу һәдисин дүз олуб-олмамасыјла ишимиз јохдур, затән сөһбәт ондан ҝедир ки, Ислам дини рәһмли диндир вә һејванларын да һаггыны горујур. Бу, өз јериндә. Амма бу дәгигдир ки, Ислам дини инсаны мәхлугатын әшрәфи јарадыб. Ит үчүн намазы сындырмағы әмр едән (?!) сындырмадығы һалда јери јарыб намаз гыланы јерин ичинә дүртән дин инсана зүлм едиләндә һеч нә демирми? Әҹәб диндир.\nИт үчүн белә үрәји јанан бир дин, инсана, һиҹаблыја, диндара, руһанијә, бүтөв бир халга зүлм едән һакимијјәт өнүндә сусан бүтүн сарај моллаларыны Гијамәт ҝүнү итлә мәшһур еләмәлидир.\nБу да һа, сиз дединиз ки, данышарыг мәсҹиди бағлајарлар, инди данышмырсыныз амма, јенә бағлајыблар. Һеч олмаса бағлајандан сонра данышын. Ағзынызы ачын ки, мәсҹидинизи ачсынлар.\nСөз һејвандан, итдән дүшмүшкән, бир дәфә хоруза дејирләр ки, сабаһдан банлама. Дејир јахшы. Сабаһ ҝәлиб дејирләр ки, тојуг кими сәс чыхарт, дејир, чәшм. Бири ҝүн ҝәлиб дејирләр ки, “вопшеј” сабаһдан јумуртамалысан. О да башына дөјүр, дејир ки, каш әввәлдән разы олмаздым, башыма бу ҝәлмәзди.\nХорузларынызын банынын кәсилмәсинә иҹазә вермәјин әзизләр, банладыб сүбһ намазына инсанлары ојадын. Чүнки мәсҹидләрдә азанлар сусуб. Банладын ки, ојансын бу бәдбәхт милләт. Аллаһу Әкбәр сәсијлә ојансын. Ҝөрәҹәксиниз ки, кичик диктаторлар ҝирмәк үчүн неҹә тојуг һини ахтараҹаглар.


Q=2	C=2	SS=0	LS=0	PS=0	DC=0	LC=0	SD=0	BS=1	G0=73	G1=43	G2=11	DLID=az_RU	BODY=Иса һәм бизә, һәм дә ушаглара дуа етмәји өјрәдир\nСӘН Јеһова Аллаһла данышырсан? ~ О истәјир ки, сән Онунла данышасан. Бизим Аллаһла данышмағымыз дуа адланыр. Иса сәмави Атасы илә тез-тез данышырды. Һәрдән о, Атасы илә данышанда тәк галмаг истәјирди. Мүгәддәс Китабда дејилир ки, бир дәфә о, «дуа етмәк үчүн тәк-тәнһа даға чыхды, ахшам дүшдүкдә, орада тәк иди» (Матта 14:23).\nҺарада тәк галыб Јеһоваја дуа едә биләрсән? ~ Ахшам јатмаздан әввәл Јеһова илә тәкликдә даныша биләрсән. Иса демишди: «Сән дуа етдијин заман өз отағына ҝир вә гапыны бағлајараг, Атана дуа ет» (Матта 6:6). Һәр ахшам јатмаздан әввәл Аллаһа дуа едирсән? ~ Буну етмәк ваҹибдир.\nИса һәм тәкликдә, һәм дә башгаларынын јанында дуа едирди\nИса башга инсанларын јанында да дуа едирди. Досту Лазар өләндә Иса онун дәфн олундуғу јерә топлашан инсанларла бирҝә дуа етмишди (Јәһја 11:41, 42). О һәмчинин шаҝирдләри илә бир јерә јығышанда да дуа едәрди. Сән јығынҹаг ҝөрүшләринә ҝедирсән? ~ Орада, адәтән, јеткин инсанлар дуа едир. Онлар сәнин адындан Аллаһа дуа етдикләри үчүн бу дуалара диггәтлә гулаг ас. Белә етсән, онда дуанын сонунда «амин» дејә биләҹәксән. Билирсән, дуанын сонунда «амин» демәклә нәји ҝөстәрирсән? ~ Бунунла ҝөстәрирсән ки, дуа сәнин хошуна ҝәлди, орада дејиләнләрлә разысан вә сән дә белә дуа едәрдин.\nНәјә ҝөрә јығынҹаг ҝөрүшләриндә сәсләнән дуалара диггәтлә гулаг асмаг лазымдыр?\nИса һәмчинин јемәкдән габаг да дуа едирди. О, гаршысындакы јемәјә ҝөрә Јеһоваја шүкүр едирди. Бәс сән јемәкдән габаг һәмишә дуа едирсән? ~ Јемәјә башламаздан әввәл јахшы оларды ки, вердији гидаја ҝөрә Јеһоваја шүкүр едәк. Бирликдә јемәк јејәркән башга бир адам дуа едә биләр. Бәс тәк, јахуд Јеһоваја шүкүр етмәјәнләрлә бирҝә јемәк јејирсәнсә, онда неҹә? ~ Белә олдугда, сән өзүн дуа етмәлисән.\nҺәмишә уҹадан дуа етмәк лазымдыр? Јохса Јеһова үрәјиндә етдијин дуалары да ешидә биләр? ~ Бунун ҹавабыны Неһемја илә баш верән һадисәдән өјрәнә биләрик. Јеһоваја ибадәт едән бу адам фарс падшаһы Артахшастанын сарајында ишләјирди. Бир ҝүн Неһемја јаман кәдәрли иди. О, халгынын әсас шәһәри олан Јерусәлимин диварларынын дағыдылдығыны ешитмишди.\nНә вахт сән дә Неһемја кими дуа едә биләрсән?\nПадшаһ Неһемјадан нә үчүн белә кәдәрли олдуғуну сорушанда о, әввәлҹә үрәјиндә дуа етди. Сонра Неһемја падшаһа нә үчүн кәдәрли олдуғуну деди вә Јерусәлимин диварларыны бәрпа етмәк үчүн ора ҝетмәјә изин истәди. Бәс сонра нә баш верди? ~\nБәли, Аллаһ Неһемјанын дуасына ҹаваб верди. Падшаһ она ҝетмәјә иҹазә верди! Һәтта падшаһ диварлары тикмәк үчүн Неһемјаја чохлу ағаҹ да верди. Ҝөрүндүјү кими, Аллаһ һәтта үрәјимиздә етдијимиз дуалара да ҹаваб верә биләр (Неһемја 1:2, 3; 2:4—8).\nҜәл инди бу һагда дүшүнәк: дуа едәркән башымызы әјмәлијик? Диз үстә дурмалыјыг? Сән неҹә дүшүнүрсән? ~ Һәрдән Иса диз чөкәрәк дуа едирди. Диҝәр һалларда ајагүстә дуа едирди. Бәзән исә, мәсәлән, Лазарын һадисәсиндә олдуғу кими, башыны ҝөјә галдырыб дуа едирди.\nАллаһа нә һагда дуа етмәк олар?\nДемәли, бу нәји ҝөстәрир? ~ Дүздүр, бу ҝөстәрир ки, неҹә дурмағымызын һеч бир фәрги јохдур. Һәрдән јахшы оларды ки, башыны әјиб, ҝөзләрини јумасан. Диҝәр вахтларда исә, ола билсин, сән Иса кими, һәтта диз үстә дуа етмәк истәјәсән. Анҹаг бир шеји јадда сахла ки, ҝеҹә дә олса, ҝүндүз дә олса, Аллаһ бизим дуаларымызы һәр заман ешидир. Инанырсан ки, Јеһова сәнин дуаларыны ешидир? ~\nЈеһоваја нә һагда дуа етмәлијик? ~ Де ҝөрүм, дуа едәндә Аллаһла нә һагда данышырсан? ~ Јеһова бизә бу гәдәр јахшы шејләр вериб. Мәҝәр бунлара ҝөрә Јеһоваја миннәтдарлығымызы билдирмәли дејилик? ~ Биз јемәјә ҝөрә Аллаһа шүкүр едирик. Бәс сән нә вахтса мави сәмаја, јашыл ағаҹлара вә ҝөзәл ҝүлләрә ҝөрә Аллаһа тәшәккүр етмисән? ~ Ахы бунлары да О јарадыб.\nБир дәфә шаҝирдләри Исадан хаһиш етдиләр ки, онлара дуа етмәји өјрәтсин. Бөјүк Мүәллим Иса белә дә етди вә онлара нә һагда дуа етмәјин даһа ваҹиб олдуғуну ҝөстәрди. Билирсән, бура нә дахилдир? ~ Мүгәддәс Китабыны ҝөтүр вә «Матта» китабынын 6-ҹы фәслини ач. Һәмин фәслин 9-дан 13-дәк ајәләриндә нүмунәви дуаны ҝөрәҹәксән. Ҝәл буну бирликдә охујаг.\nБурадан ҝөрүрүк ки, Иса Аллаһын ады һаггында дуа етмәји өјрәдирди. О, Аллаһын адынын мүгәддәс тутулмасы, јәни тәмизә чыхарылмасы һаггында дуа етмәји сөјләјирди. Аллаһын ады нәдир? ~ Дүз дејирсән, Онун ады Јеһовадыр вә биз бу ады севмәлијик.\nИкинҹиси, Иса Аллаһын Падшаһлығынын ҝәлмәси һаггында дуа етмәји өјрәтмишди. Бу Падшаһлығын ҝәлмәси чох ваҹибдир, чүнки о, јер үзүнә сүлһ ҝәтирәҹәк вә ону ҹәннәтә чевирәҹәк.\nҮчүнҹүсү, Бөјүк Мүәллим демишди ки, биз Аллаһын ирадәсинин ҝөјдә олдуғу кими, јердә дә олмасы үчүн дуа едәк. Әҝәр бунун үчүн дуа едириксә, онда Аллаһын истәдији кими дә давранмалыјыг.\nСонра Иса ҝүндәлик јемәк үчүн дуа етмәји өјрәтмишди. О һәмчинин демишди ки, сәһв иш ҝөрәндә Аллаһдан үзр истәмәлијик. Бундан башга, Јеһовадан бизи бағышламасыны да хаһиш етмәлијик. Лакин әввәлҹә өзүмүз бизим хәтримизә дәјәнләри бағышламалыјыг. Сәнин үчүн буну етмәк асандыр? ~\nСонда, Иса демишдир ки, биз Јеһова Аллаһын бизи писдән, Шејтан Иблисдән горумасы үчүн дуа етмәлијик. Беләликлә, бүтүн бунлар һагда Аллаһа дуа етмәк јахшы оларды.\nБиз әмин олмалыјыг ки, Јеһова дуаларымызы ешидир. Јеһовадан көмәк истәмәклә јанашы, Она миннәтдарлыг билдирмәји дә јаддан чыхармамалыјыг. Үрәјимизи Аллаһа ачанда вә Ондан дүзҝүн олан шејләри истәјәндә О, чох севинир. Буна ҝөрә дә Јеһова бүтүн бу арзуларымызы јеринә јетирәҹәк. Сән буна инанырсан? ~\nДуа һаггында бир нечә јахшы мәсләһәти Ромалылара 12:12; 1 Петер 3:12 вә 1 Јәһја 5:14 ајәләриндән тапмаг олар.\nБу ҝүн нә барәдә дуа едә биләрсән?\nНә һагда дуа етмәк истәдијини јаз вә ја онун шәклини чәк.\nЈеһова конкрет дуалара ҹаваб верир\n6—8 јашлы ушагларын онлара конкрет дуаларын әһәмијјәтини өјрәдән бу тапшырыг хошуна ҝәләҹәк.